Ijtimoiy himoyaga muhtoj yoshlarni qoʻllab-quvvatlashning qoʻshimcha chora-tadbirlari toʻgʻrisida
(resolution, 2025-11-10)

Oʻzbekiston Respublikasi Prezidentining “Yoshlarning tadbirkorlik faoliyatini qoʻllab-quvvatlash va bandligiga koʻmaklashish, ularni ijtimoiy himoya qilish hamda boʻsh vaqtini mazmunli tashkil etishga oid qoʻshimcha chora-tadbirlar toʻgʻrisida” 2021-yil 20-apreldagi PF-6208-son Farmoni ijrosini taʼminlash maqsadida Vazirlar Mahkamasi qaror qiladi: 1. Quyidagilar: “Mehribonlik” uylari, Bolalar shaharchalari va oilaviy bolalar uylarida tarbiyalangan yoshlar, shuningdek, “Yoshlar daftari”ga kiritilgan yoshlarga ularning davlat va nodavlat taʼlim tashkilotlarida avtomototransport vositalari haydovchilarini tayyorlash oʻquv kursining bazaviy hisoblash miqdorining 4 baravarigacha boʻlgan qismini qoplab berishni nazarda tutuvchi “Mehribonlik” uylari, Bolalar shaharchalari va oilaviy bolalar uylarida tarbiyalangan yoshlar hamda “Yeshlar daftari”ga kiritilgan yoshlarga avtomototransport vositalari haydovchilarini tayyorlash kurslarida oʻqish xarajatlarini kompensatsiya qilish boʻyicha vaqtinchalik tartib 1-ilovaga muvofiq; “Mehribonlik” uylari, Bolalar shaharchalari va oilaviy bolalar uylarida tarbiyalangan yoshlar, shuningdek, “Ijtimoiy himoya yagona reyestri”ga kiritilgan oilalarning “Yoshlar daftari”ga kiritilgan farzandlariga ularning safarbarlik chaqiruvi rezervidagi xizmatni oʻtash badalini toʻliq miqdorda qoplash uchun subsidiya ajratish tartibini nazarda tutuvchi “Mehribonlik” uylari, Bolalar shaharchalari va oilaviy bolalar uylarida tarbiyalangan yoshlar hamda “Yoshlar daftari”ga kiritilgan yoshlarning safarbarlik chaqiruvi rezervidagi xizmatni oʻtash badalini qoplash boʻyicha vaqtinchalik tartib 2-ilovaga muvofiq; “Yoshlar daftari” roʻyxatida mavjud boʻlgan yoki bandligi taʼminlangani sababli undan chiqarilgan, xususiy tashkilotga ishga qabul qilinganiga 6 oydan oshmagan yosh xodimlarni kasbga qayta tayyorlash kurslarida oʻqitish bilan bogʻliq boʻlgan xarajatlarning 50 foizi, biroq bazaviy hisoblash miqdorining 4 baravarigacha boʻlgan qismi mazkur xususiy tashkilotga kompensatsiya qilinishini nazarda tutuvchi Xususiy tashkilotlarga ishga qabul qilingan, “Yeshlar daftari”ga kiritilgan yoshlarni kasbga qayta tayyorlash kurslarida oʻqitish xarajatlarini kompensatsiya qilish boʻyicha vaqtinchalik tartib 3-ilovaga muvofiq; “Yoshlar daftari”ga kiritilgan yoshlarning xorijiy tillar va umumtaʼlim fanlari boʻyicha nodavlat taʼlim tashkilotlarida oʻqish xarajatlarining bir qismini hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajatlarini qoplab berish boʻyicha davlat xizmatini koʻrsatishni nazarda tutuvchi “Yoshlar daftari”ga kiritilgan yoshlarning xorijiy tillar va umumtaʼlim fanlari boʻyicha nodavlat taʼlim tashkilotlarida oʻqish xarajatlarining bir qismini hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajatlarini qoplab berishning maʼmuriy reglamenti 4-ilovaga muvofiq; professional taʼlim tashkilotlarida tahsil olayotgan “Yoshlar daftari”ga kiritilgan oilalar farzandlariga ular ishlab chiqarish yoki xizmat koʻrsatish korxonalarida ishlab chiqarish amaliyotini oʻtagan vaqtida, biroq olti oydan koʻp boʻlmagan muddatda budjet mablagʻlari hisobidan amaliyot oʻtagan toʻliq oy uchun har oylik subsidiya ajratishni nazarda tutuvchi Professional taʼlim tashkilotlarida tahsil olayotgan, “Yoshlar daftari”ga kiritilgan oʻquvchi yoshlarga ishlab chiqarish va xizmat koʻrsatish korxonalarida ishlab chiqarish amaliyoti davri uchun subsidiya ajratish boʻyicha vaqtinchalik tartib 5-ilovaga muvofiq; “Bir million dasturchi” loyihasi doirasida oʻquv kurslarini muvaffaqiyatli tugatgan yoshlarga, shuningdek, IT-park rezidentining oʻquvchisi yoki bitiruvchisi boʻlgan yoshlarga isteʼmol krediti orqali kompyuter xarid qilish uchun kafillik berish hamda mazkur kreditlarning foiz toʻlovlarini kompensatsiya qilishning maʼmuriy reglamenti 6-ilovaga muvofiq tasdiqlansin. 2. Oʻzbekiston Respublikasi Yoshlar ishlari agentligi ikki hafta muddatda: a) “Yoshlar daftari”ga kiritilgan yoshlarning xorijiy tillar va umumtaʼlim fanlari boʻyicha nodavlat taʼlim tashkilotlarida oʻqish xarajatlarining bir qismini hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajatlarini (keyingi oʻrinlarda — oʻqish va imtihon xarajatlari) qoplab berish boʻyicha davlat xizmatini koʻrsatish uchun zarur hujjatlar va boshqa hujjatlarning namunaviy shakllari, blankalari ishlab chiqilishini taʼminlasin hamda Oʻzbekiston Respublikasi Adliya vazirligi huzuridagi Davlat xizmatlari agentligi bilan kelishgan holda tasdiqlasin; Davlat xizmatlari agentligi bilan birgalikda Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) elektron davlat xizmatini joriy qilish boʻyicha texnik hujjatni ishlab chiqsin, kelishish va tasdiqlash uchun Axborot texnologiyalari va kommunikatsiyalarini rivojlantirish vazirligiga kiritsin; b) Axborot texnologiyalari va kommunikatsiyalarini rivojlantirish vazirligi, Adliya vazirligi bilan birgalikda tasdiqlangan texnik hujjatlarga muvofiq quyidagi: Vazirlar Mahkamasi huzuridagi Davlat test markazining milliy sertifikatlar boʻyicha elektron bazasi; IT Parkning “Sertifikatlar reyestri”; banklarning tegishli axborot tizimlari; Moliya vazirligining “Ijtimoiy himoya yagona reyestri” axborot tizimi; Yoshlar ishlari agentligining “Yoshlar daftari” axborot tizimini “Elektron hukumat” tizimining idoralararo integratsiya platformasi orqali oʻzaro hamda “Yoshlar xizmatlari reyestri” axborot tizimiga integratsiya qilinishini taʼminlasin. YIDXPdagi “Isteʼmol krediti orqali kompyuter xarid qilish uchun yoshlarga kreditlarning foiz toʻlovlarini kompensatsiya qilish va kafillik berish” davlat xizmatini ushbu qarorga 6-ilovaga keltirilgan maʼmuriy reglament talablariga muvofiqlashtirsin. v) Vazirlar Mahkamasi huzuridagi Taʼlim sifatini nazorat qilish davlat inspeksiyasi va Davlat test markazi bilan birgalikda hududlardagi namunali xorijiy tillar va umumtaʼlim fanlarini oʻqitish boʻyicha nodavlat taʼlim tashkilotlari reyestrini, shuningdek, milliy sertifikatlar toʻgʻrisidagi maʼlumotlarni shakllantirsin va oʻzining rasmiy veb-saytida eʼlon qilsin hamda doimiy ravishda yangilab borsin. 3. Oʻzbekiston Respublikasi Yoshlar ishlari agentligi Axborot texnologiyalari va kommunikatsiyalarini rivojlantirish vazirligi bilan birgalikda 2021-yil 20-oktabrga qadar Yoshlar ishlari agentligi mablagʻlari hisobidan ishlab chiqilayotgan xalqaro imtihon tizimlari boʻyicha yuqori ball (daraja) toʻplagan yoshlarga imtihon topshirish xarajatlarini kompensatsiya qilish haqida ariza beruvchilarning elektron reyestri axborot tizimi negizida yoshlarning xorijiy tillar va umumtaʼlim fanlari boʻyicha nodavlat taʼlim tashkilotlarida oʻqish xarajatlarining bir qismini hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajatlarini kompensatsiya qilish haqida ariza beruvchilar elektron reyestrini yaratish choralarini koʻrsin. 4. Belgilansinki, ushbu qarorning 1-bandi: ikkinchi — beshinchi xatboshilardagi tartiblarda nazarda tutilgan xarajatlar Yoshlar ishlari agentligining Yoshlarga oid davlat siyosatini qoʻllab-quvvatlash jamgʻarmasi mablagʻlari; oltinchi xatboshisidagi tartibda nazarda tutilgan xarajatlarni moliyalashtirish Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida tizimida professional taʼlim muassasalari boʻlgan vazirliklar va idoralarga Davlat budjeti parametrlarida ajratilgan mablagʻlar; yettinchi xatboshisidagi tartibda nazarda tutilgan xarajatlarni moliyalashtirish Oʻzbekiston Respublikasining Davlat budjetidan Yoshlar ishlari agentligiga ajratilgan mablagʻlar hisobidan amalga oshiriladi. 5. Oʻzbekiston Respublikasi Moliya vazirligi Yoshlar ishlari agentligi hamda Axborot texnologiyalari va kommunikatsiyalarini rivojlantirish vazirligi bilan birgalikda 10 kun muddatda “Ijtimoiy himoya yagona reyestri” axborot tizimi “Yoshlar daftari” axborot tizimiga integratsiya qilinishini taʼminlasin. 6. Oʻzbekiston Respublikasi Bandlik va mehnat munosabatlari vazirligi bir oy muddatda: kasbga qayta tayyorlash dasturlarida ishtirok etuvchi taʼlim tashkilotlari toʻgʻrisidagi toʻliq va aniq maʼlumotlarni oʻzida jamlaydigan elektron axborot tizimini ishlab chiqsin va ishga tushirsin; kasbga qayta tayyorlash dasturlarida ishtirok etuvchi taʼlim tashkilotlarini elektron reyestrga kiritish tartibi va ushbu taʼlim tashkilotlariga qoʻyiladigan talablarni ishlab chiqsin va tasdiqlasin. 7. AT “Xalq banki”, AT “Aloqa bank” va “Mikrokreditbank” ATBga “Bir million dasturchi” loyihasi doirasida oʻquv kurslarini muvaffaqiyatli tugatgan va sertifikat olgan yoki IT-park rezidenti boʻlgan tashkilotlarning axborot texnologiyalari sohasidagi oʻquv kurslarida tahsil olayotgan ishtirokchi sertifikatini olgan yoki ushbu oʻquv kurslarini soʻnggi 6 oyda muvaffaqiyatli tamomlagan yoshlarga kompyuter xaridlari uchun bazaviy hisoblash miqdorining 25 baravaridan koʻp boʻlmagan miqdorda Oʻzbekiston Respublikasi Markaziy banki asosiy stavkasining 1,5 baravaridan oshmaydigan foizli stavka bilan isteʼmol kreditlari ajratish tavsiya etilsin. 71. Yoshlar ishlari agentligi va AT “Xalq banki”, AT “Aloqa bank” va “Mikrokreditbank” ATBning 2023-yil 1-fevralga qadar ushbu qarorga 6-ilovada nazarda tutilgan davlat xizmatlari AT “Xalq banki”ning mobil ilovasi orqali qoʻshimcha ravishda koʻrsatilishini yoʻlga qoʻyish toʻgʻrisidagi taklifiga rozilik berilsin. 8. Oʻzbekiston Respublikasi Yoshlar ishlari agentligi Moliya vazirligi, Bandlik va mehnat munosabatlari vazirligi, tegishli vazirliklar va idoralar bilan birgalikda 2022-yil 1-yanvarga qadar ushbu qaror bilan tasdiqlangan normativ-huquqiy hujjatlarning amaliyotda qoʻllanilishini tahlil qilgan holda ularni takomillashtirish yuzasidan asoslangan takliflarni Vazirlar Mahkamasiga kiritsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev, Oʻzbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshligʻi O.M. Umarov va Oʻzbekiston Respublikasi Yoshlar ishlari agentligi direktori A.Z. Saʼdullayev zimmasiga yuklansin. 1. Ushbu Vaqtinchalik tartib “Mehribonlik” uylari, Bolalar shaharchalari va oilaviy bolalar uylarida tarbiyalangan yoshlar hamda “Yoshlar daftari”ga kiritilgan yoshlarga avtomototransport vositalari haydovchilarini tayyorlash kurslarida oʻqish xarajatlarini kompensatsiya qilish tartibini belgilaydi. 2. Ushbu Vaqtinchalik tartibga muvofiq Oʻzbekiston Respublikasi Yoshlar ishlari agentligining Yoshlarga oid davlat siyosatini qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan “Mehribonlik” uylari, Bolalar shaharchalari va oilaviy bolalar uylaridan chiqarilgan yoshlarga, shuningdek, “Yoshlar daftari”ga kiritilgan yoshlarga (keyingi oʻrinlarda — ariza beruvchilar) ularning davlat va nodavlat taʼlim muassasalaridagi “A”, “B”, “C”, “D”, “BE”, “CE” va “DE” toifalar boʻyicha avtomototransport vositalari haydovchilarini tayyorlash oʻquv kursining (keyingi oʻrinlarda — oʻqish xarajati) bazaviy hisoblash miqdorining 4 baravarigacha boʻlgan qismi (keyingi oʻrinlarda — oʻqish xarajatining bir qismi) qoplanadi. 3. Ariza beruvchilarga oʻqish xarajatlari ushbu Vaqtinchalik tartibga ilovada keltirilgan sxemaga muvofiq ushbu ariza beruvchilarning doimiy yashash manzili yoki ular tarbiyalangan “Mehribonlik” uyi, Bolalar shaharchasi yoki oilaviy bolalar uyi joylashgan mahallaning yoshlar yetakchisi orqali “Yoshlar daftari”ga kiritish va oʻqish xarajatini kompensatsiya qilish haqidagi “mahalla yettiligi” (mahalla raisi, hokim yordamchisi, yoshlar yetakchisi, xotin-qizlar faoli, profilaktika inspektori, ijtimoiy xodim va soliq inspektori jamoatchilik asosida faoliyat yuritadigan) nomiga yozma shaklda murojaatiga yoki “Yoshlar daftari” elektron platformasi orqali onlayn murojaatiga asosan kompensatsiya qilinadi. Bunda, arizada ariza beruvchining jismoniy shaxsning shaxsiy identifikatsiya raqami, Yoshlar ishlari agentligi tomonidan kompensatsiya qilish soʻralayotgan oʻqish xarajati miqdori koʻrsatilishi lozim. 4. Arizaga quyidagi hujjatlar ilova qilinishi lozim: “Mehribonlik” uyi yoki Bolalar shaharchasi yoki oilaviy bolalar uyi yoki oilaviy bolalar uyida tarbiyalangan ariza beruvchilar tomonidan ularning ushbu muassasalarda tarbiyalanganligi haqida maʼlumotnoma; avtomototransport vositalari haydovchilarini tayyorlash faoliyatini amalga oshirish vakolatiga ega boʻlgan taʼlim tashkilotida (keyingi oʻrinlarda — taʼlim tashkiloti) avtomototransport vositalari haydovchilarini tayyorlash toʻgʻrisida taʼlim tashkiloti va ariza beruvchi oʻrtasida tuzilgan shartnoma nusxasi. Ariza beruvchidan ushbu bandda nazarda tutilmagan hujjatlarni taqdim qilishni talab qilish taqiqlanadi. 5. “Mahalla yettiligi”ning ariza beruvchining oʻqish xarajatini kompensatsiya qilish haqidagi qaroriga asosan “Yoshlar daftari”ga kiritilgan yoshlarni qoʻllab-quvvatlash jamgʻarmasi Vasiylik kengashi (keyingi oʻrinlarda — Vasiylik kengashi) “Yoshlar daftari” jamgʻarmasi mablagʻlari hisobidan qonunchilik hujjatlarida belgilangan tartibda ariza beruvchining oʻqish xarajati bir qismini qoplab beradi. “Yoshlar daftari” jamgʻarmasi hisobvaragʻida ushbu yoʻnalishdagi xarajatlarni amalga oshirishga mablagʻ yetarli boʻlmasa, Vasiylik kengashi ariza beruvchining murojaatini va ushbu Vaqtinchalik tartibning 3-4-bandlarida keltirilgan hujjatlarni ilova qilgan holda, ariza beruvchiga oʻqish xarajatining bir qismini qoplash haqida Yoshlar ishlari agentligi hududiy boshqarmasiga soʻrov xati yuboradi. 6. Vasiylik kengashidan kelib tushgan soʻrov xati boʻyicha toʻplangan maʼlumotlar va hujjatlar nusxalari ushbu Vaqtinchalik tartib talablariga muvofiq boʻlsa, Yoshlar ishlari agentligining hududiy boshqarmasi uch ish kunida Yoshlar ishlari agentligi markaziy apparatiga oʻqish xarajatining bir qismini qoplab berish toʻgʻrisida talabnoma yuboradi. Talabnomada ariza beruvchining F.I.Sh., toʻlov maqsadi va summasi koʻrsatilishi lozim. 7. Yoshlar ishlari agentligi tomonidan Jamgʻarmaning daromad va xarajatlari hisob-kitobidan kelib chiqib, besh ish kunida oʻqish xarajatining bir qismini toʻlash boʻyicha toʻlov grafigi shakllantiriladi. Bunda, Yoshlar ishlari agentligining hududiy boshqarmasiga shakllantirilgan toʻlov grafigi, ariza beruvchiga ushbu toʻlov grafigiga muvofiq oʻqish xarajatining bir qismini toʻlab berish muddati haqida SMS xabar yuboriladi. 8. Yoshlar ishlari agentligi markaziy apparati toʻlov grafigi asosida oʻqish xarajatining bir qismini Jamgʻarma mablagʻlari hisobidan Yoshlar ishlari agentligi hududiy boshqarmasining Jamgʻarma mablagʻlari boʻyicha tegishli gʻazna hisobvaragʻiga oʻtkazib beradi. 9. Yoshlar ishlari agentligi hududiy boshqarmasi mablagʻlar tushgan sanadan boshlab bir ish kunida ariza beruvchiga oʻqish xarajatining qolgan qismi u tomonidan toʻlanib, ushbu toʻlovni tasdiqlovchi hujjat taqdim etilganda uning arizasida Yoshlar ishlari agentligi tomonidan qoplanishi soʻralgan oʻqish xarajatining bir qismi qoplab berilishi haqida SMS xabar yuboradi. 10. SMS xabar yuborilgan sanadan boshlab 30 kalendar kun davomida ariza beruvchi tomonidan taqdim etilgan oʻqish xarajatining qolgan qismi toʻlanganini tasdiqlovchi toʻlov hujjatiga asosan Yoshlar ishlari agentligi hududiy boshqarmasi ariza beruvchining arizasida qoplanishi soʻralgan oʻqish xarajatining bir qismini uch ish kunida taʼlim tashkilotining bankdagi hisob raqamiga oʻtkazadi va bu haqda ariza beruvchiga SMS xabar, Vasiylik kengashiga xabarnoma yuboradi. Ushbu bandning birinchi xatboshisida koʻrsatilgan muddat ariza beruvchi tomonidan oʻtkazib yuborilganda, uning xarajati bir qismini qoplab berish uchun oʻtkazib berilgan mablagʻlar Yoshlar ishlari agentligi hududiy boshqarmasi tomonidan Yoshlar ishlari agentligi bilan kelishgan holda boshqa ariza beruvchilarning oʻqish xarajatining bir qismini qoplashga yoʻnaltirilishi mumkin. Bunday murojaatlar tushmagan taqdirda mablagʻlar Jamgʻarmaga qaytariladi. 11. Ariza beruvchi ushbu Vaqtinchalik tartib talablari ijrosiga masʼul davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 12. Ushbu Vaqtinchalik tartib talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Chora-tadbirlar Muddati 1-bosqich “Mehribonlik” uylari, Bolalar shaharchalari, oilaviy bolalar uylari tarbiyalanuvchilari va “Yoshlar daftari”ga kiritilgan yoshlar Doimiy yashash manzili yoki ular tarbiyalangan “Mehribonlik” uyi, Bolalar shaharchasi yoki oilaviy bolalar uyi joylashgan mahallaning yoshlar yetakchisi orqali “Yoshlar daftari”ga kiritish va oʻqish xarajatini kompensatsiya qilish haqidagi “mahalla yettiligi” nomiga avtomototransport vositalari haydovchilarini tayyorlash kurslarida oʻqish xarajati bir qismini kompensatsiya qilish haqida yozma shaklda murojaat qiladi. “Mahalla yettiligi” ariza beruvchining oʻqish xarajatini kompensatsiya qilish haqida qaror chiqarganda, ushbu qarorni ilova qilgan holda Vasiylik kengashiga talabnoma yuboradi. Ariza beruvchining xohishiga koʻra 2-bosqich Vasiylik kengashi Arizachining avtomototransport vositalari haydovchilarini tayyorlash kurslarida oʻqish xarajati bir qismini kompensatsiya qiladi. “Yoshlar daftari” jamgʻarmasi hisob raqamida ushbu yoʻnalishdagi xarajatlarni amalga oshirishga mablagʻ yetarli boʻlmasa, Vasiylik kengashi arizachining murojaatini va ushbu Nizomning 3-4-bandlarida keltirilgan hujjatlarni ilova qilgan holda ariza beruvchiga oʻqish xarajatining bir qismini qoplash haqida Yoshlar ishlari agentligi hududiy boshqarmasiga soʻrov xati yuboradi. Murojaat kelib tushgandan uch ish kunida 3-bosqich Yoshlar ishlari agentligi hududiy boshqarmasi Soʻrov xati boʻyicha taqdim etilgan maʼlumotlar va hujjatlar nusxalari belgilangan talablarga muvofiq boʻlsa, Yoshlar ishlari agentligi markaziy apparatiga oʻqish xarajatining bir qismini qoplab berish toʻgʻrisida talabnoma yuboradi. Soʻrov xati kelib tushgandan uch ish kunida 4-bosqich Yoshlar ishlari agentligi markaziy apparati Yoshlar ishlari agentligi tomonidan Jamgʻarmaning daromad va xarajatlari hisob-kitobidan kelib chiqib besh ish kunida oʻqish xarajatining bir qismini toʻlash boʻyicha toʻlov grafigi shakllantiriladi. Bunda, Agentlikning hududiy boshqarmasiga shakllantirilgan toʻlov grafigi, ariza beruvchiga ushbu toʻlov grafigiga muvofiq oʻqish xarajatining bir qismini toʻlab berish muddati haqida SMS xabar yuboriladi. Buyurtmanoma tushgandan soʻng besh ish kunida Buyurtmanoma asosida oʻqish xarajatini Jamgʻarma mablagʻlari hisobidan Yoshlar ishlari agentligi hududiy boshqarmasining Jamgʻarma mablagʻlari boʻyicha tegishli gʻazna hisobvaragʻiga oʻtkazib beradi. Toʻlov grafigiga muvofiq 5-bosqich Yoshlar ishlari agentligi hududiy boshqarmasi Mablagʻlar kelib tushgan sanadan boshlab, ariza beruvchiga oʻqish xarajatining qolgan qismi u tomonidan toʻlanib, ushbu toʻlovni tasdiqlovchi hujjat taqdim etilganda uning arizasida Yoshlar ishlari agentligi tomonidan qoplanishi soʻralgan oʻqish xarajatining bir qismi qoplab berilishi haqida SMS xabar yuboradi. Mablagʻlar tushgandan soʻng uch ish kunida 6-bosqich Ariza beruvchi Oʻqish xarajatining oʻzi tomonidan toʻlanishi lozim boʻlgan qismini toʻlaganini tasdiqlovchi toʻlov hujjatini Yoshlar ishlari agentligi hududiy boshqarmasiga taqdim etadi. SMS xabar yuborilgan sanadan boshlab 30 kalendar kun davomida 7-bosqich Yoshlar ishlari agentligi hududiy boshqarmasi Oʻqish xarajatining bir qismini uch ish kunida taʼlim tashkilotining bankdagi hisob raqamiga oʻtkazadi va bu haqda arizachiga SMS xabar, Vasiylik kengashiga xabarnoma yuboradi. Uch ish kunida 1. Ushbu Vaqtinchalik tartib “Mehribonlik” uylari, Bolalar shaharchalari va oilaviy bolalar uylarida tarbiyalangan yoshlar hamda “Yoshlar daftari”ga kiritilgan yoshlarning safarbarlik chaqiruvi rezervidagi xizmatni oʻtash badalini qoplash tartibini belgilaydi. 2. Ushbu Vaqtinchalik tartibga muvofiq Oʻzbekiston Respublikasi Yoshlar ishlari agentligi huzuridagi Yoshlarga oid davlat siyosatini qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan “Mehribonlik” uylari, Bolalar shaharchalari yoki oilaviy bolalar uyida tarbiyalan.gan yoshlar, shuningdek, “Ijtimoiy himoya yagona reyestri”ga kiritilgan oilalarning “Yoshlar daftari”dagi farzandlariga (keyingi oʻrinlarda — ariza beruvchi) ularning safarbarlik chaqiruvi rezervidagi xizmatni oʻtash badalini toʻliq miqdorda qoplash uchun subsidiya (keyingi oʻrinlarda — subsidiya) ajratiladi. 3. Ariza beruvchilarga subsidiya ajratish ushbu Vaqtinchalik tartibga ilovada keltirilgan sxemaga muvofiq ushbu ariza beruvchilarning doimiy yashash manzili yoki ular tarbiyalangan “Mehribonlik” uyi, Bolalar shaharchasi yoki oilaviy bolalar uyi joylashgan joydagi mahallaning yoshlar yetakchisi orqali “Yoshlar daftari”ga kiritish va oʻqish xarajatini kompensatsiya qilish haqidagi “mahalla yettiligi” (mahalla raisi, hokim yordamchisi, yoshlar yetakchisi, xotin-qizlar faoli, profilaktika inspektori, ijtimoiy xodim va soliq inspektori jamoatchilik asosida faoliyat yuritadigan) nomiga yozma shaklda yoki “Yoshlar daftari” elektron platformasi orqali onlayn murojaatga asosan ajratiladi. Bunda, arizada ariza beruvchi jismoniy shaxsning shaxsiy identifikatsiya raqami koʻrsatilishi lozim. 4. Arizaga quyidagi hujjatlar ilova qilinadi: ariza beruvchining “Mehribonlik” uyi yoki Bolalar shaharchasi yoki oilaviy bolalar uyida tarbiyalanganligi haqida maʼlumotnoma; tuman (shahar) mudofaa ishlari boʻlimi va ariza beruvchi oʻrtasida tuzilgan “Safarbarlik chaqiruvi rezervi mablagʻlari” maxsus hisob raqamiga badal oʻtkazish tartibi toʻgʻrisida uch taraflama shartnoma (mudofaa boʻlimi va fuqaro tomonidan imzolangan holda). Ariza beruvchidan ushbu bandda nazarda tutilmagan hujjatlarni taqdim qilishni talab qilish taqiqlanadi. 5. “Mahalla yettiligi” “Mehribonlik” uylari, Bolalar shaharchalari va oilaviy bolalar uylarida tarbiyalangan yoshlarning ushbu muassasalarda tarbiyalanganini tasdiqlovchi hujjatlarni, “Yoshlar daftari”ga kiritilgan ariza beruvchilarning oilasi “Ijtimoiy himoya yagona reyestri”ga kiritilganini oʻrganib, ariza beruvchilarga “Yoshlar daftari” jamgʻarmasi mablagʻlari hisobidan qonunchilik hujjatlarida belgilangan tartibda subsidiya ajratish haqida qaror chiqaradi. Ushbu qarorga asosan “Yoshlar daftari”ga kiritilgan yoshlarni qoʻllab-quvvatlash jamgʻarmasi Vasiylik kengashi (keyingi oʻrinlarda — Vasiylik kengashi) “Yoshlar daftari” jamgʻarmasi mablagʻlari hisobidan qonunchilik hujjatlarida belgilangan tartibda ariza beruvchiga subsidiya ajratadi. 6. “Yoshlar daftari”ga kiritilgan yoshlarni qoʻllab-quvvatlash jamgʻarmasi mablagʻlari subsidiya ajratish uchun yetarli boʻlmaganda, Vasiylik kengashi uch ish kunida ushbu Vaqtinchalik tartibning 3-4-bandlarida nazarda tutilgan hujjatlarni ilova qilgan holda ariza beruvchiga subsidiya ajratish haqida Yoshlar ishlari agentligi hududiy boshqarmasiga soʻrov xat yuboradi. 7. Vasiylik kengashidan kelib tushgan soʻrov xati boʻyicha taqdim etilgan maʼlumotlar va hujjatlar nusxalari ushbu Vaqtinchalik tartib talablariga muvofiq boʻlsa, Yoshlar ishlari agentligining hududiy boshqarmasi uch ish kunida Yoshlar ishlari agentligi markaziy apparatiga ariza beruvchiga subsidiya ajratish toʻgʻrisida buyurtmanoma yuboradi. buyurtmanomada ariza beruvchining F.I.Sh., toʻlov maqsadi va summasi koʻrsatilishi lozim. 8. Yoshlar ishlari agentligi tomonidan Jamgʻarmaning daromad va xarajatlari hisob-kitobidan kelib chiqib, besh ish kunida subsidiyani toʻlash boʻyicha toʻlov grafigi shakllantiriladi. Bunda, Yoshlar ishlari agentligining hududiy boshqarmasiga shakllantirilgan toʻlov grafigi, ariza beruvchiga ushbu toʻlov grafigiga muvofiq subsidiyani toʻlab berish muddati haqida SMS xabar yuboriladi. 9. Yoshlar ishlari agentligi markaziy apparati toʻlov grafigi asosida subsidiyani Jamgʻarma mablagʻlari hisobidan Yoshlar ishlari agentligi hududiy boshqarmasining Jamgʻarma mablagʻlari boʻyicha tegishli gʻazna hisobvaragʻiga oʻtkazib beradi. 10. Yoshlar ishlari agentligi hududiy boshqarmasi mablagʻlar kelib tushgan sanadan boshlab uch ish kunida uch taraflama shartnomani imzolab, bir asl nusxadan tuman (shahar) mudofaa ishlari boʻlimiga va ariza beruvchiga yuboradi hamda mablagʻlarni tuman (shahar) mudofaa ishlari boʻlimiga — Xalq bankining tegishli tuman (shahar) filialida 29896 “Boshqa majburiyatlar” tranzit hisobraqamiga safarbarlik chaqiruvi rezervi xizmatchisining familiya, ismi, otasining ismi va toʻlov maqsadi koʻrsatilgan holda subsidiyani oʻtkazib beradi va bu haqda ariza beruvchiga SMS xabar yuboradi. 11. Yoshlar ishlari agentligi hududiy boshqarmasi tomonidan tuman (shahar) mudofaa ishlari boʻlimi hisob raqamiga subsidiya oʻtkazib berilgandan soʻng ariza beruvchi 180 kalendarʼ kun davomida safarbarlik chaqiruvi rezervidagi xizmatni oʻtashni boshlamasa yoki ariza beruvchining ushbu xizmatni oʻtashiga toʻsqinlik qiluvchi holatlar yuzaga kelsa, tuman (shahar) mudofaa ishlari boʻlimi ushbu ariza beruvchi uchun oʻtkazilgan subsidiyani Yoshlar ishlari agentligi hududiy boshqarmasiga qaytaradi. 12. Yoshlar ishlari agentligi hududiy boshqarmasi Yoshlar ishlari agentligi bilan kelishilgan holda qaytarilgan mablagʻlarni boshqa ariza beruvchilarga subsidiya shaklida yoʻnaltirishi mumkin, bunday murojaatlar kelib tushmagan taqdirda mablagʻlar Jamgʻarmaga qaytariladi. 13. Ariza beruvchi ushbu Vaqtinchalik tartib talablari ijrosiga masʼul davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 14. Ushbu Vaqtinchalik tartib talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 1. Ushbu Vaqtinchalik tartib xususiy tashkilotlarning “Yoshlar daftari”ga kiritilgan yoshlardan ishga olingan xodimlarini qayta tayyorlash kurslarida oʻqitish xarajatlarining bir qismini mazkur xususiy korxona va tashkilotlarga kompensatsiya qilish tartibini belgilaydi. 2. Ushbu Vaqtinchalik tartibga muvofiq “Yoshlar daftari” roʻyxatida mavjud boʻlgan yoki bandligi taʼminlangani sababli undan chiqarilgan, xususiy korxona yoki tashkilotga ishga qabul qilinganiga 6 oydan oshmagan yosh xodimlarni kasbga qayta tayyorlash kurslarida oʻqitish bilan bogʻliq boʻlgan xarajatlarning 50 foizi, biroq bazaviy hisoblash miqdorining 4 baravarigacha boʻlgan qismi mazkur xususiy tashkilotga Yoshlar ishlari agentligining Yoshlarga oid davlat siyosatini qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan kompensatsiya qilinadi. 3. Ushbu Vaqtinchalik tartibda quyidagi asosiy tushunchalardan foydalaniladi: xodim — “Yoshlar daftari” roʻyxatida mavjud boʻlgan yoki bandligi taʼminlangani sababli undan chiqarilgan, xususiy korxona yoki tashkilotga ishga qabul qilinganiga 6 oydan oshmagan yosh fuqaro; ariza beruvchi (ish beruvchi) — ustav kapitalida davlat ulushi boʻlmagan xodimlarini kasbga qayta tayyorlash kurslarida oʻqitish bilan bogʻliq boʻlgan xarajatlarning bir qismini kompensatsiya qilishni soʻrab belgilangan tartibda murojaat qilgan xususiy tashkilot; kompensatsiya — Jamgʻarma mablagʻlari hisobidan ariza beruvchiga qoplanadigan, xodimni kasbga qayta tayyorlash kursida oʻqitish bilan bogʻliq boʻlgan xarajatning bazaviy hisoblash miqdorining 4 baravarigacha boʻlgan qismi; kasbga qayta tayyorlash — tegishli yoʻnalish boʻyicha zarur bilim, malakaga va kasbiy koʻnikmaga ega boʻlishi uchun oʻquv dasturlari asosida xodimni kasbiy faoliyatga yoʻnaltirishga qaratilgan oʻqitish shakli; malaka sertifikati — kasbga qayta tayyorlash kursi yakunida malaka imtihonini muvaffaqiyatli topshirgandan soʻng xodimga beriladigan belgilangan namunadagi hujjat; taʼlim tashkiloti — kasbga qayta tayyorlash faoliyatini amalga oshiruvchi davlat yoki nodavlat taʼlim muassasasi; elektron reyestr — kasbga qayta tayyorlash dasturlarida ishtirok etuvchi taʼlim tashkilotlari toʻgʻrisidagi toʻliq va aniq maʼlumotlarni oʻzida jamlaydigan elektron axborot tizimi. 4. Elektron reyestrga kiritish uchun kasbga qayta tayyorlash faoliyatini amalga oshiruvchi taʼlim tashkilotlari belgilangan tartibda elektron tarzda murojaat qiladi. Bunda, taʼlim tashkilotlari Kambagʻallikni qisqartirish va bandlik vazirligi tomonidan ishlab chiqilgan elektron reyestrga kiritish uchun taʼlim tashkilotlariga qoʻyiladigan talablarga muvofiq boʻlishi kerak. 5. Elektron reyestrga quyidagi taʼlim tashkilotlari kiritilishi mumkin: Bandlik va mehnat munosabatlari vazirligi tizimidagi “Ishga marhamat” monomarkazlari va kasb-hunarga oʻqitish markazlari; professional taʼlim tashkilotlari; xoʻjalik yurituvchi subyektlarning oʻquv markazlari va boʻlinmalari; davlat boshqaruvi organlari, xoʻjalik birlashmalarining malaka oshirish va qayta tayyorlash tizimi tashkilotlari hamda ularning huzuridagi oʻquv markazlari; taʼlim faoliyatini amalga oshirish huquqiga ega boʻlgan yuridik shaxslar; shogirdlarga kasb oʻrgatish imkoniyatiga ega boʻlgan “Hunarmand” uyushmasiga aʼzo boʻlgan hunarmandlarning “Usta-shogird” maktablari. 6. Kambagʻallikni qisqartirish va bandlik vazirligining hududiy boshqarmalari tomonidan taʼlim tashkilotlarining belgilangan talablarga muvofiqligi oʻrganiladi va elektron reyestrga kiritiladi. 7. Elektron reyestr Kambagʻallikni qisqartirish va bandlik vazirligining rasmiy veb-sahifasiga joylashtiriladi. 8. Zarur hollarda, elektron reyestrga kiritilgan maʼlumotlar manfaatdor vazirlik, idora va tashkilotlarning boshqa elektron axborot tizimlari bilan integratsiya qilinishi mumkin. 9. Xodimini kasbga qayta tayyorlash kurslarida oʻqitish xarajati bir qismini Jamgʻarma mablagʻlari hisobidan kompensatsiya qilish istagida boʻlgan ish beruvchi ishga qabul qilinganiga 6 oydan oshmagan xodimining “Yoshlar daftari” roʻyxatida mavjud boʻlgani yoki bandligi taʼminlangani sababli undan chiqarilgani haqidagi maʼlumotlarni “Yoshlar daftari” elektron platformasi (yoshlardaftari.uz) orqali tekshirishi mumkin. 10. Ish beruvchi xodimini kasbga qayta tayyorlash kurslarida oʻqitish xarajatining bir qismini kompensatsiya qilishni soʻrab Yoshlar ishlari agentligining hududiy boshqarmasiga yozma yoki elektron ravishda murojaat qiladi. Arizada ish beruvchining nomi, kasbga qayta tayyorlanadigan xodimning F.I.O. va jismoniy shaxsning shaxsiy identifikatsiya raqami, elektron reyestrga kiritilgan kasbga qayta tayyorlovchi taʼlim tashkiloti nomi, joylashgan joyi, xodim qayta tayyorlanadigan kasb nomi, qayta tayyorlash muddati va umumiy xarajat miqdori koʻrsatilishi, xodimning ishga qabul qilinganligi toʻgʻrisidagi buyruq nusxasi ilova qilinishi lozim. 11. Yoshlar ishlari agentligining hududiy boshqarmasi ariza beruvchi tomonidan taqdim etilgan hujjatlarni, shuningdek, ariza beruvchi xodimlarini kasbga tayyorlash kurslarida oʻqitmoqchi boʻlgan taʼlim tashkiloti elektron reyestrga kiritilganligini uch ish kuni ichida oʻrganib chiqib, taqdim etilgan hujjatlar ushbu Vaqtinchalik tartibning 2 va 7-bandlari talablariga muvofiq boʻlganda ularni Yoshlar ishlari agentligi markaziy apparatiga yuboradi. 12. Yoshlar ishlari agentligi tomonidan Jamgʻarmaning daromad va xarajatlari hisob-kitobidan kelib chiqib, besh ish kunida kompensatsiyani toʻlash boʻyicha toʻlov grafigi shakllantiriladi. Bunda, Yoshlar ishlari agentligining hududiy boshqarmasiga shakllantirilgan toʻlov grafigini, ariza beruvchiga ushbu toʻlov grafigiga muvofiq kompensatsiya toʻlab berish muddati haqida SMS xabar yuboriladi. 13. Yoshlar ishlari agentligi markaziy apparati toʻlov grafigi asosida oʻqish xarajatining bir qismini Jamgʻarma mablagʻlari hisobidan Yoshlar ishlari agentligi hududiy boshqarmasining Jamgʻarma mablagʻlari boʻyicha tegishli gʻazna hisobvaragʻiga oʻtkazib beradi. 14. Yoshlar ishlari agentligi markaziy apparatidan xususiy korxona yoki tashkilot xodimini kasbga qayta tayyorlash xarajatining bir qismi kompensatsiya qilinishi haqida javob xati yuborilganda Yoshlar ishlari agentligi hududiy boshqarmasi uch ish kunida xodimning kasbga qayta tayyorlanishini monitoring qilish haqida buyruq chiqarib, monitoringni amalga oshiruvchi hududiy boshqarma yoki Yoshlar ishlari agentligining tegishli tuman (shahar) boʻlimi xodimini (keyingi oʻrinlarda — masʼul xodim) tayinlaydi va ushbu buyruq nusxasini ariza beruvchiga yuboradi. Shu bilan birga, Yoshlar ishlari agentligi va ish beruvchi oʻrtasida uch ish kunida xodimni kasbga qayta tayyorlash xarajatining bir qismini kompensatsiya qilish toʻgʻrisida ikki tomonlama shartnoma imzolanadi. Shartnomada xodimni kasbga qayta tayyorlashning Yoshlar ishlari agentligi hududiy boshqarmasi tomonidan kompensatsiya qilinadigan miqdori va kompensatsiya qilish muddati koʻrsatilishi lozim. 15. Xodimning kasbga qayta tayyorlanishini monitoring qilish Yoshlar ishlari agentligi hududiy boshqarmasi tomonidan tayinlangan masʼul xodim tomonidan xodimning kasbga qayta tayyorlash kurslarida ishtirok etayotganini oʻrganish orqali amalga oshiriladi. Bunday oʻrganish kasbga qayta tayyorlovchi taʼlim tashkilotiga borib amalga oshirilishi mumkin. 16. Kasbga qayta tayyorlash kursi yakunlangach, oʻrganish natijalari boʻyicha masʼul xodim tomonidan xulosa tayyorlanadi. 17. Xodimni kasbga qayta tayyorlash xarajatining bir qismini kompensatsiya qilish ushbu Vaqtinchalik tartibga ilovadagi sxemaga muvofiq amalga oshiriladi. 18. Kasbga qayta tayyorlash kursini muvaffaqiyatli tamomlagan xodimlarga taʼlim tashkiloti tomonidan malaka sertifikati beriladi. 19. Kasbga qayta tayyorlash yakuni boʻyicha xodimning mavjud bilim, koʻnikma va malakasi belgilangan kasb standartlariga mosligini aniqlash Bandlik va mehnat munosabatlari vazirligining “Ishga marhamat” monomarkazlarida tashkil etiladigan Kasbiy kompetensiyalarni baholash markazi tomonidan amalga oshiriladi. 20. Kasbiy kompetensiyalarni baholash markazi tomonidan berilgan xodimning mavjud bilim, koʻnikma va malakasi belgilangan kasb standartlariga mosligini tasdiqlovchi hujjat va masʼul xodim tomonidan taqdim etilgan oʻrganish natijalari boʻyicha ijobiy xulosaga muvofiq Yoshlar ishlari agentligi hududiy boshqarmasi uch ish kunida Yoshlar ishlari agentligi markaziy apparatiga shartnomada belgilangan toʻlovni amalga oshirish haqida talabnoma xat yuboradi. Talabnoma xatga shartnoma, xodimning malaka sertifikati, xodimning malakasi belgilangan kasb standartlariga mosligini tasdiqlovchi hujjat, monitoring natijalari boʻyicha ijobiy xulosa va kasbga qayta tayyorlash xarajatining ish beruvchi tomonidan toʻlanganini tasdiqlovchi toʻlov hujjati nusxalari ilova qilinishi lozim. 21. Ushbu Vaqtinchalik tartibning 18-bandida belgilangan hujjatlar taqdim etilganda Yoshlar ishlari agentligi markaziy apparati uch ish kunida hududiy boshqarmaning hisobraqamiga, hududiy boshqarma uch ish kunida ariza beruvchining hisobraqamiga xodimni kasbga qayta tayyorlash xarajatining bir qismini kompensatsiya qilish uchun mablagʻlarni oʻtkazib beradi. 22. Ariza beruvchi ushbu Vaqtinchalik tartib talablari ijrosiga masʼul davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 23. Ushbu Vaqtinchalik tartib talablarini buzishda aybdor shaxslar qonunchilik hujjatlarida belgilangan tartibda javob beradilar. Bosqichlar Subyektlar Chora-tadbirlar Muddatlar 1-bosqich Ariza beruvchi(Ish beruvchi) Xodimlarni elektron reyestrga kiritilgan taʼlim tashkilotlarida kasbga qayta tayyorlov kurslarida oʻqitish uchun Yoshlar ishlari agentligining tegishli hududiy boshqarmasiga yozma yoki elektron tarzda murojaat qiladi. Ariza beruvchining xohishiga koʻra 2-bosqich Yoshlar ishlari agentligi hududiy boshqarmasi Taqdim etilgan hujjatlar belgilangan talablarga muvofiq boʻlganda ularni Yoshlar ishlari agentligi markaziy apparatiga yuboradi. Murojaat tushgandan soʻng uch ish kunida 3-bosqich Yoshlar ishlari agentligi markaziy apparati J?mgʻarmaning daromad va xarajatlari hisob-kitobidan kelib chiqib kompensatsiyani toʻlash boʻyicha toʻlov grafigi shakllantiradi. Bunda, Yoshlar ishlari agentligining hududiy boshqarmasiga shakllantirilgan toʻlov grafigini, ariza beruvchiga ushbu toʻlov grafigiga muvofiq kompensatsiya toʻlab berish muddati haqida SMS xabar yuboradi. Hujjatlar tushgandan soʻng besh ish kunida 4-bosqich Yoshlar ishlari agentligi hududiy boshqarmasi Yoshlar ishlari agentligi markaziy apparatidan xodimni kasbga qayta tayyorlash xarajatining bir qismi kompensatsiya qilinishi haqida javob xati yuborilgan hollarda xodimning kasbga qayta tayyorlanishini monitoring qilish haqida buyruq chiqarib, monitoringni amalga oshiruvchi hududiy boshqarma yoki Yoshlar ishlari agentligining tegishli tuman (shahar) boʻlimi xodimini tayinlaydi. Javob xati kelgandan soʻng uch ish kunida 5-bosqich Ish beruvchi Xodimining taʼlim tashkilotida kasbga qayta tayyorlanishini taʼminlaydi. Belgilangan muddatda 6-bosqich “Ishga marhamat” monomarkazidagi Kasbiy kompetensiyalarni baholash markazi Kasbga qayta tayyorlash yakuni boʻyicha xodimning mavjud bilim, koʻnikma va malakasi belgilangan kasb standartlariga mosligini aniqlaydi. Belgilangan muddatda 7-bosqich Yoshlar ishlari agentligi hududiy boshqarmasi Arizachi tomonidan tegishli hujjatlar taqdim etilganda xodimni kasbga qayta tayyorlash xarajati bir qismini kompensatsiya qilish haqida Yoshlar ishlari agentligi markaziy apparatiga talabnoma xat yuboradi. Tegishli hujjatlar taqdim etilgandan soʻng uch ish kunida Yoshlar ishlari agentligi markaziy apparati Toʻlov grafigi asosida oʻqish xarajatining bir qismini Jamgʻarma mablagʻlari hisobidan Yoshlar ishlari agentligi hududiy boshqarmasining Jamgʻarma mablagʻlari boʻyicha tegishli gʻazna hisobvaragʻiga oʻtkazib beradi. Mablagʻlar tushgandan soʻng uch ish kunida Yoshlar ishlari agentligi hududiy boshqarmasi Tushgan mablagʻlarni ariza beruvchining hisob raqamiga oʻtkazadi. 1. Ushbu Reglament “Yoshlar daftari”ga kiritilgan yoshlarning xorijiy tillar va umumtaʼlim fanlari boʻyicha nodavlat taʼlim tashkilotlarida oʻqish xarajatlari bir qismini hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajatlarini qoplab berish boʻyicha davlat xizmatini koʻrsatish tartibini belgilaydi. 2. Ushbu Reglamentda quyidagi asosiy tushunchalardan foydalaniladi: ariza beruvchi — ushbu Reglamentga muvofiq kompensatsiya toʻlashni soʻrab murojaat qilgan “Yoshlar daftari”ga kiritilgan jismoniy shaxs yoki belgilangan tartibda davlat roʻyxatidan oʻtgan, xorijiy tillarni oʻrgatish yoki umumtaʼlim fanlarni oʻqitish faoliyatini amalga oshiruvchi, “Yoshlar daftari”ga kiritilgan yoshlarni xorijiy tilga yoki umumtaʼlim fanlariga oʻqitganlik xarajati hamda ular boʻyicha milliy sertifikatlar olish uchun oʻtkaziladigan imtihon topshirish xarajatini kompensatsiya qilishni soʻrab murojaat qilgan nodavlat taʼlim tashkiloti (keyingi oʻrinlarda — oʻquv markazi); oʻqish xarajati — oʻquv markazi tomonidan ushbu Reglamentga 4-ilovada keltirilgan xorijiy tillar yoki umumtaʼlim fanlari boʻyicha eng kamida 3 oylik oʻquv mashgʻulotini tashkil etish uchun belgilangan toʻlov; milliy sertifikat — Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligi (keyingi oʻrinlarda — Bilim va malakalarni baholash agentligi) tomonidan beriladigan, maxsus seriya raqamiga ega, chet tilini bilish darajasini aniqlash yoki bakalavriat taʼlim yoʻnalishlariga mos fanlar majmuasidagi umumtaʼlim fanlarini bilish darajasini baholash boʻyicha imtihon natijasini tasdiqlovchi rasmiy hujjat; imtihon topshirish xarajati — chet tilini bilish darajasini aniqlash yoki bakalavriat taʼlim yoʻnalishlariga mos fanlar majmuasidagi umumtaʼlim fanlarini bilish darajasini baholash uchun Bilim va malakalarni baholash agentligi hisob raqamiga toʻlanadigan toʻlov; kompensatsiya — Oʻzbekiston Respublikasi Yoshlar ishlari agentligining Yoshlarga oid davlat siyosatini qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan ariza beruvchiga qoplab beriladigan oʻqish xarajatlarining 50 foizi, biroq bazaviy hisoblash miqdorining 5 baravarigacha boʻlgan qismi, shuningdek, imtihon topshirish xarajati; shartnoma — maʼlum bir oʻquv mashgʻulotini eng kamida 3 oylik muddatga tashkil etish toʻgʻrisida oʻquv markazi va oʻquvchi oʻrtasida tuziladigan bitim (shartnomada oʻquv kursi muddati va kurs uchun toʻlov miqdori, kursning jami davomiylik muddati koʻrsatilgan boʻlishi lozim); verifikatsiya — Davlat test markazining elektron tizimi orqali ariza beruvchi tomonidan taqdim etilgan milliy sertifikatning haqiqiyligini tekshirish. 3. Xorijiy tillar va umumtaʼlim fanlari boʻyicha nodavlat taʼlim tashkilotlarida oʻqish xarajatlari bir qismini hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajatlarini qoplab berish haqida “Yoshlar daftari”ga kiritilgan yosh fuqarolar yoki ushbu fuqarolarni oʻqitgan va imtihon topshirish xarajatlarini qoplagan oʻquv markazlari murojaat qilishi mumkin. 4. Kompensatsiya olish uchun oʻquv kurslarini tugatgandan soʻng ariza beruvchi tegishli yoʻnalish boʻyicha milliy sertifikat olish uchun Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligida imtihon topshirishi va milliy sertifikatni olishi lozim. Bunda, kompensatsiya olish huquqiga ega boʻlgan ariza beruvchilarning murojaatiga asosan kompensatsiya quyidagilarga toʻlanadi: oʻqish va imtihon topshirish xarajati ariza beruvchi-jismoniy shaxs tomonidan toʻlanganda — ariza beruvchi-jismoniy shaxsga; oʻqish xarajati qisman (kompensatsiya toʻlovidan tashqari qismi) va imtihon topshirish xarajati ariza beruvchi-jismoniy shaxs tomonidan toʻlanganda — oʻqish xarajatining qolgan qismi oʻquv markaziga, imtihon topshirish xarajati ariza beruvchi-jismoniy shaxsga; oʻqish xarajati toʻlanmaganda (oʻquv markazi tomonidan oʻqish xarajati kompensatsiyasidan tashqari qismi begʻaraz oʻqitilganda) va imtihon topshirish xarajati oʻquv markazi tomonidan toʻlanganda — oʻquv markaziga. 5. “Yoshlar daftari”ga kiritilgan yoshlarning xorijiy tillar va umumtaʼlim fanlari boʻyicha nodavlat taʼlim tashkilotlarida oʻqish xarajatlari bir qismini hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajatlarini qoplab berish boʻyicha davlat xizmatini koʻrsatishda quyidagilar ishtirok etadi: a) davlat xizmatlari markazlari ariza beruvchi kelib murojaat etganda uning nomidan soʻrovnomani toʻldirib, Yoshlar ishlari agentligiga yuboradi. Bunda, milliy sertifikatning haqiqiyligi soʻrovnomani toʻldirish jarayonida avtomatik tarzda verifikatsiyadan oʻtkaziladi; b) Yoshlar ishlari agentligi: taqdim etilgan hujjatlardagi maʼlumotlar toʻliq va asosli ekanligini (shu jumladan, yosh fuqaroning haqiqatda “Yoshlar daftari”ga kiritilganini) tekshiradi; maʼlumotlar toʻliq va asosli ekanligi tasdiqlanganda ariza beruvchilarning elektron reyestrini shakllantiradi, ushbu elektron reyestrga muvofiq kompensatsiya mablagʻlarini ariza beruvchi jismoniy shaxslarga Oʻzbekiston Respublikasi aksiyadorlik tijorat “Xalq banki”ning (keyingi oʻrinlarda — Xalq banki) hisobvaragʻiga moliyalashtiradi, Agentlikning hududiy boshqarmalari yoki tuman (shahar) boʻlimlari orqali ariza beruvchi yuridik shaxslarga kompensatsiya mablagʻlarini ariza beruvchi yuridik shaxslarga ularning tegishli hisobvaraqlariga oʻtkazib beradi hamda xizmat natijasi boʻyicha ariza beruvchiga SMS xabar yuboradi. Bunda, Yoshlar ishlari agentligi tomonidan Xalq bankiga kompensatsiya pullarini toʻlab berishga oid masalalar ular oʻrtasida tuziladigan shartnoma bilan tartibga solinadi; v) Xalq banki filiali ariza beruvchining kompensatsiya pulini olishga boʻlgan huquqini tasdiqlagan holda ariza beruvchi — jismoniy shaxsning xohishiga koʻra ushbu kompensatsiyaning naqd yoki naqd pulsiz shaklda toʻlanishini amalga oshiradi. 6. Davlat xizmatlari markazlari, Yoshlar ishlari agentligi va Xalq banki oʻrtasidagi elektron davlat xizmatlarini koʻrsatish doirasida axborot almashinuvi Elektron hukumatning idoralararo maʼlumotlar uzatish tarmogʻi orqali amalga oshiriladi. 7. Kompensatsiya toʻlab berish boʻyicha davlat xizmatini koʻrsatish mazkur Reglamentga 1-ilovaga muvofiq sxema asosida amalga oshiriladi. Bunda, ariza beruvchi istalgan davlat xizmatlari markazlariga murojaat qiladi yoki Yagona interaktiv davlat xizmatlari portalida (keyingi oʻrinlarda — YIDXP) davlat xizmatidan elektron tarzda foydalanish uchun roʻyxatdan oʻtadi. 8. Ariza beruvchining murojaatiga asosan davlat xizmatlari markazi xodimi ariza beruvchining nomidan, YIDXP orqali murojaat qilinganda esa ariza beruvchi mustaqil ravishda ushbu Reglamentga 2-ilovaga muvofiq soʻrovnomani elektron tarzda toʻldiradi va quyidagi hujjatlarni elektron tarzda ilova qiladi: a) oʻquv mashgʻulotini tashkil etish toʻgʻrisida shartnoma nusxasi (pdf formatda); b) oʻquv markazi tomonidan imtihon topshirish xarajati toʻlangan boʻlsa, toʻlov topshiriqnomasi (tegishli tijorat banki tomonidan tasdiqlangan, agar mavjud boʻlgan taqdirda) (pdf formatda); v) ushbu Reglamentga 3-ilovada keltirilgan shakldagi reyestr (oʻquv markazi tomonidan taqdim etiladi). Ariza beruvchidan ushbu bandda koʻrsatilmagan maʼlumot va hujjatlarni talab qilish qatʼiyan taqiqlanadi. Taqdim etilgan hujjatlardagi maʼlumotlarning toʻgʻriligi va haqqoniyligi uchun ariza beruvchi javobgar hisoblanadi. 9. Ariza beruvchi oʻzi kelib murojaat etganda, davlat xizmatlari markazlari tomonidan soʻrovnoma toʻldirilgandan soʻng ariza beruvchi maʼlumotlarning toʻgʻriligini tekshirib, soʻrovnomani imzolarni identifikatsiya qilishning tegishli vositalari (ERI, daktiloskopiya, elektron imzo, Mobil-ID va boshqalar) bilan tasdiqlaydi. Ariza beruvchi YIDXP orqali murojaat etgan taqdirda, soʻrovnomani ERI bilan tasdiqlash talab etilmaydi. 10. Ushbu Reglamentda nazarda tutilgan davlat xizmatini koʻrsatish bepul amalga oshiriladi. 11. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning soʻrovnomasi koʻrilmasdan qoldiriladi. 12. Ariza beruvchi davlat xizmatlari markaziga kelib murojaat etgan taqdirda, uning soʻrovnomasi davlat xizmatlari markazi xodimi tomonidan toʻldirilib, ariza beruvchi tomonidan tasdiqlangandan soʻng 10 daqiqa mobaynida, YAIDXGT orqali murojaat etganda, avtomatik tarzda Yoshlar ishlari agentligiga elektron shaklda yuboriladi. 13. Quyidagi shartlar toʻliq bajarilganda, ariza beruvchiga mazkur Reglamentda nazarda tutilgan kompensatsiya toʻlab beriladi: oʻqish va imtihon topshirish xarajati kompensatsiya qilinishi soʻralgan fuqaro Yoshlar ishlari agentligi tomonidan kompensatsiya toʻlanayotgan paytda “Yoshlar daftari”da mavjud boʻlganda; murojaat vaqtida ushbu Reglamentning 10-bandida nazarda tutilgan hujjatlar taqdim etilganda; milliy sertifikatning haqiqiyligi tasdiqlanganda; ariza beruvchi tomonidan oʻqish va imtihon topshirish xarajati, shuningdek, milliy sertifikatlar olish uchun oʻtkaziladigan imtihonlarni topshirish xarajatlari 2021-yil 1-noyabr sanasidan keyin toʻlanganda; ariza beruvchi milliy sertifikat berilgan sanadan boshlab 180 kalendar kun mobaynida kompensatsiya toʻlashni soʻrab murojaat etganda; ariza beruvchi tomonidan shartnomaga muvofiq, oʻquv kursi uchun oʻquv xarajatlarining 50 foizi toʻlanib, qolgan qismini (bazaviy hisoblash miqdorining 5 baravarigacha miqdordagi) toʻlashni soʻrab ushbu Reglamentda belgilangan tartibda murojaat qilganda. Ariza beruvchining murojaati ushbu bandda belgilangan talablarga muvofiq boʻlmaganda unga kompensatsiyani toʻlash rad etiladi. 14. Ushbu Reglamentda belgilangan muddatda kompensatsiyani toʻlash imkoni boʻlmasa, Yoshlar ishlari agentligi bu haqda YIDXPga maʼlumot kiritadi va ariza beruvchiga bu haqda SMS xabar yuboradi. 15. Yoshlar ishlari agentligi ariza beruvchining murojaati Davlat xizmatlari markazlari yoki YIDXP orqali tushgan paytdan boshlab 10 ish kunida taqdim etilgan hujjatlardagi maʼlumotlar toʻliq va asosli (shu jumladan, yosh fuqaroning haqiqatda “Yoshlar daftari” elektron bazasida mavjudligini tekshirib, kompensatsiya berish yoki uni rad qilish toʻgʻrisida xabarnomani Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron tarzda murojaat etgan taqdirda) YIDXP orqali elektron ravishda yuboradi. 16. Agar ariza beruvchi tomonidan ushbu Reglamentning 8-bandida belgilangan hujjatlar taqdim etilmagani sababli unga kompensatsiya berish rad etilgan boʻlsa, xabarnomada taqdim etilmagan hujjatlar roʻyxati koʻrsatiladi. Ushbu hujjatlar xabarnoma yuborilgan paytdan boshlab 30 kun ichida ushbu Reglamentga muvofiq taqdim etilsa, shuningdek ariza beruvchining murojaati ushbu Reglamentning 13-bandi talablariga muvofiq boʻlsa, unga kompensatsiya toʻlab beriladi. 17. Har bir ariza beruvchiga bitta xorijiy tilni oʻrganish va bitta umumtaʼlim fanni oʻzlashtirish hamda ular boʻyicha milliy sertifikatlar olish uchun oʻtkaziladigan imtihonlarni topshirish xarajati kompensatsiya qilinadi. 18. Yoshlar ishlari agentligi tomonidan moliyalashtirilgan sanadan boshlab 180 kun mobaynida Xalq bankining tegishli filialidan ariza beruvchi jismoniy shaxslar tomonidan talab qilib olinmagan mablagʻlar Xalq bankining tegishli filiali tomonidan bunday ariza beruvchilarning roʻyxatini ilova qilgan holda Yoshlar ishlari agentligiga qaytariladi. 19. Ushbu Reglamentda belgilangan davlat xizmatini koʻrsatishda ishtirok etuvchi davlat organlari va tashkilotlar oʻz faoliyatini amalga oshirishi natijasida olingan ariza beruvchilar haqidagi maʼlumotlarning sir saqlanishini taʼminlashi lozim. 20. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari va davlat xizmatlari markazlari ushbu Reglament talablari ijrosiga masʼul davlat organlari va boshqa tashkilotlarning faoliyati ustidan doimiy monitoringni amalga oshiradi. 21. Ariza beruvchi ushbu Reglament talablari ijrosiga masʼul davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 22. Ushbu Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddati 1-bosqich “Yeshlar daftari”ga kiritilgan yosh fuqaro Oʻquv markazida xorijiy tilni yoki umumtaʼlim fanlarini oʻzlashtirish uchun taʼlim oladi. Kamida 3 oy davomida Uquv markazi “Yoshlar daftari”ga kiritilgan yoshlarga xorijiy tilni yoki umumtaʼlim fanlarini oʻqitadi. 2-bosqich “Yoshlar daftari”ga kiritilgan yoshlar Uquv kursini tugatgandan soʻng tegishli yoʻnalish boʻyicha milliy sertifikat olish uchun Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligida oʻz hisobidan imtihon topshiradi va milliy sertifikatni oladi. Oʻquv kursini tugatgandan soʻng Oʻquv markazi Uquv kurslarini tugatgan oʻquvchilarning tegishli yoʻnalish boʻyicha milliy sertifikat olish xarajatlarini oʻz hisobidan qoplaydi. 3-bosqich Ariza beruvchi Tuman (shahar) davlat xizmatlari markazlariga kompensatsiya toʻlashni soʻrab murojaat etadi yoki Yagona interaktiv davlat xizmatlari portalida davlat xizmatidan elektron tarzda foydalanish uchun roʻyxatdan oʻtib murojaat qoldiradi. Milliy sertifikat berilgan sanadan boshlab 180 kalendar kun mobaynida 4-bosqich 1. Davlat xizmatlari markazi 2.YIDXP Soʻrovnoma va unga ilova qilingan hujjatlarni Yoshlar ishlari agentligiga yuboradi. 1. 10 daqiqa ichida 2. Avtomatik tarzda 5-bosqich Yoshlar ishlari agentligi 1. Taqdim etilgan hujjatlardagi maʼlumotlar toʻliq va asosli (ariza beruvchining haqiqatda “Yoshlar daftari” elektron bazasida mavjudligini) ekanligini tekshiradi. Taqdim etilgan hujjatlardagi maʼlumotlar toʻliq va asosli ekanligi tasdiqlanganda, ariza beruvchilarning elektron reyestrini shakllantiradi, ushbu elektron reyestrga muvofiq kompensatsiya mablagʻlarini ariza beruvchi jismoniy shaxslarga Oʻzbekiston Respublikasi aksiyadorlik tijorat “Xalq banki”ning (keyingi oʻrinlarda — Xalq banki) hisobvaragʻiga moliyalashtiradi, ariza beruvchi yuridik shaxslarning kompensatsiya mablagʻlarini Agentlikning hududiy boshqarmalari yoki tuman (shahar) boʻlimlari oʻtkazib beradi va xizmat natijasi boʻyicha ariza beruvchiga SMS xabar yuboradi. 1. Murojaat tushganidan soʻng 10 ish kunida 2. Taqdim etilgan hujjatlardagi maʼlumotlar toʻliq va asosli ekanligi tasdiqlanmaganda,bu haqida elektron tizimga maʼlumot kiritadi va ariza beruvchiga murojaati rad etilganligi toʻgʻrisida xabarnoma (SMS xabar) yuboradi. 2. Maʼlumotlar toʻliq va asosli ekanligi tasdiqlanmaganda bir ish kuni mobaynida 6-bosqich “Xalq banki” filiali Kompensatsiya pulini olishga boʻlgan huquqni tekshirgan holda ariza beruvchi jismoniy shaxsga kompensatsiya toʻlovini amalga oshiradi. Ariza beruvchi murojaat qilgan sanadan boshlab 5 ish kunida Yoshlar ishlari agentligi Agentlikning hududiy boshqarmalari yoki tuman (shahar) boʻlimlari orqali kompensatsiya mablagʻlarini olishga boʻlgan huquqini tekshirgan holda ariza beruvchi yuridik shaxsning tegishli hisobvaraqlariga oʻtkazib beradi. Ariza t/r Qabul qilish sanasi Qabul qilgan shaxs - - - I. Ariza beruvchi (jismoniy shaxs) haqida maʼlumot: 1.1. F.I.O.: - 1.2. Tugʻilgan sanasi: yil/kun/oy 1.3. Jismoniy shaxsning shaxsiy identifikatsiya raqami(JSH SHIR): - 1.4. Telefon raqami: - 1.5. Yashash joyi: Tuman (shahar), viloyat, respublika 1.6. Oʻquv kursi turi - 1.7. Maxsus (milliy) sertifikat raqami - 1.8. Taʼlimni tashkil etgan taʼlim tashkiloti STIR - 1.9. Uch tomonlama toʻlov-shartnoma va toʻlov kvitansiya nusxasi (agar mavjud boʻlgan taqdirda) (ilova qilinadi) 1.10. Kompensatsiya mablagʻlarini olish uchun Xalq banki filiali (tanlanadi) II. Ariza beruvchi (yuridik shaxs) haqida maʼlumot: 2.1.1. Taʼlim tashkiloti nomi: - 2.1.2. Taʼlim tashkiloti STIR: - 2.1.3. Taʼlim tashkilotining telefon raqami: - 2.1.4. Taʼlim tashkilotining elektron pochta manzili: - 2.1.5. Taʼlim tashkilotining joylashgan manzili: Tuman(shahar), viloyat, respublika 2.1.6. Oʻqish xarajatlari qoplab beriladigan oʻquvchilar soni - 2.1.7. Oʻqish xarajatlari qoplab beriladigan oʻquvchilar roʻyxati (reyestr) (ilova qilinadi) 2.1.8. Uch tomonlama toʻlov-shartnoma nusxasi (pdf shaklda) (ilova qilinadi) 2.1.9. Umumtaʼlim fanlarini va chet tillarini bilish darajasini aniqlash boʻyicha toʻlov amalga oshirilgani toʻgʻrisida toʻlov topshiriqnomasi (vakolatli bank muhri bilan) 2.1.10. Kompensatsiya mablagʻlarini olish uchun rekvizitlar - T/r Oʻquvchilarning F.I.O. Pasport maʼlumoti(ID-karta) JSH SHIR Telefon raqami Oʻquv kursi turi Oʻquv kursi boshlangan va tugallangan sana Oʻquv kursi xarajati Milliy sertifikat raqami 1. ... 2. ... Direktor (Imzo/muhr) Nodavlat taʼlim tashkilotlarida oʻqish xarajatlari kompensatsiya qilinadigan xorijiy tillar va umumtaʼlim fanlari boʻyicha oʻquv kurslari T/r Xorijiy tillar va umumtaʼlim fanlari boʻyicha milliy sertifikatlar turlari T/r Xorijiy tillar T/r Umumtaʼlim fanlari 1. Ingliz tili 1. Ona tili va adabiyot(oʻzbek tili va adabiyoti, qoraqalpoq tili va adabiyoti) 1. Chet tilini bilish darajasini aniqlash boʻyicha test sinovi (ingliz, nemis, fransuz, ispan, italyan, turk, koreys, yapon, xitoy, arab, fors, hindiy, pushtu, dariy tillari boʻyicha) 2. Nemis tili 3. Fransuz tili 4. Ispan tili 5. Italyan tili 6. Turk tili 2. Matematika fani 7. Koreys tili 2. Rus tili va adabiyoti 3. Kimyo fani 8. Yapon tili 3. Tarix 4. Biologiya fani 9. Xitoy tili 4. Kimyo 5. Fizika fani 10. Arab tili 5. Biologiya 6. Tarix fani 11. Fors tili 6. Geografiya 7. Geografiya fani 12. Hind tili 7. Matematika 8. Ona tili va adabiyot (oʻzbek tili va adabiyoti, rus tili va adabiyoti, qoraqalpoq tili va adabiyoti) 13. Pushtu tili 8. Fizika 14. Dariy tili 9. Informatika* 1. Ushbu Vaqtinchalik tartib professional taʼlim tashkilotlarida tahsil olayotgan, “Yoshlar daftari”ga kiritilgan yoshlarga ishlab chiqarish yoki xizmat koʻrsatish korxonalarida ishlab chiqarish amaliyotini oʻtagan davri mobaynida subsidiya ajratish tartibini belgilaydi. 2. Ushbu Vaqtinchalik tartibga muvofiq professional taʼlim tashkilotlarida tahsil olayotgan “Yoshlar daftari”ga kiritilgan yoshlarga ular ishlab chiqarish yoki xizmat koʻrsatish korxonalarida ishlab chiqarish amaliyotini oʻtagan vaqtida, biroq olti oydan koʻp boʻlmagan muddatda budjet mablagʻlari hisobidan bazaviy hisoblash miqdorining 2 baravari miqdorida amaliyot oʻtagan toʻliq oy uchun har oylik subsidiya ajratiladi. 3. Ushbu Vaqtinchalik tartibda quyidagi asosiy tushunchalardan foydalaniladi: qabul qiluvchi tashkilot — professional taʼlim tashkiloti oʻquvchisi tomonidan ishlab chiqarish amaliyoti oʻtalayotgan ishlab chiqarish yoki xizmat koʻrsatish korxonasi; amaliyot oʻtaydigan oʻquvchi (oʻquvchi) — qabul qiluvchi korxona va tashkilotda ishlab chiqarish amaliyotini oʻtashga yoʻllanma berilgan professional taʼlim tashkilotining “Yoshlar daftari”ga kiritilgan oʻn sakkiz yoshga toʻlgan va oʻttiz yoshdan oshmagan oʻquvchisi; amaliyot — oʻquvchilar tomonidan olingan nazariy bilimlarni chuqurlashtirish va mustahkamlash, kasbiy faoliyatga oid koʻnikmalarni olish hamda oʻz mutaxassisligi boʻyicha amaliy koʻnikma va mahorat hosil qilish maqsadida olti oydan koʻp boʻlmagan muddatda tashkil etiladigan oʻquv jarayonining bir qismi; amaliyot rahbari — oʻquv yuklamasiga amaliyot rahbarligi kiritilgan professional taʼlim tashkiloti oʻqituvchisi. 4. Professional taʼlim tashkilotlarida taʼlim olayotgan toʻliq davlat taʼminotida boʻlgan yetim bolalar va ota-onasining yoki boshqa qonuniy vakillarining qaramogʻidan mahrum boʻlgan bolalarga ularning shaxsiy xarajatlari uchun har oyda bazaviy hisoblash miqdorining ikki baravari miqdorida pul mablagʻlari toʻlanganda ushbu oʻquvchi yoshlarga ishlab chiqarish amaliyotini ishlab chiqarish yoki xizmat koʻrsatish korxonalarida oʻtagan davri mobaynida subsidiya ajratilmaydi. 5. Professional taʼlim tashkilotlarida tahsil olayotgan, “Yoshlar daftari”ga kiritilgan oʻquvchi yoshlarga ishlab chiqarish va xizmat koʻrsatish korxonalarida ishlab chiqarish amaliyot davri uchun subsidiya ajratish ushbu Vaqtinchalik tartibga ilovaga muvofiq sxema boʻyicha amalga oshiriladi. 6. Amaliyotni oʻtash professional taʼlim tashkiloti tomonidan oʻquv rejalariga muvofiq ishlab chiqilgan va tasdiqlangan amaliyotni oʻtash dasturi asosida amalga oshiriladi. 7. Amaliyot qabul qiluvchi tashkilotning amaliy faoliyati haqida tasavvurga ega boʻlish, birlamchi kasbiy mahorat va koʻnikmalarini egallash, kelgusida qabul qiluvchi tashkilotda ishga joylashishni nazarda tutadi. 8. Amaliyot oʻquv rejasida nazarda tutilgan muddatlarda, biroq olti oydan koʻp boʻlmagan muddatda oʻtkaziladi. 9. Amaliyot oʻquvchilar tomonidan kasbiy faoliyatni egallashda uzluksizlik va izchillikni taʼminlashga yoʻnaltirilishi lozim. 10. Amaliyot rahbari oʻquvchilarning haqiqatda amaliyot oʻtayotganliklarini amaliyot oʻtash joylariga borish yoʻli bilan nazorat qiladi. 11. Amaliyot oʻtash yakunlangach, oʻquvchi tomonidan amaliyot davrida bajarilgan ishlar boʻyicha hisobot tayyorlanadi hamda amaliyot rahbariga topshiriladi. Amaliyot oʻtash toʻgʻrisidagi hisobotda bajarilgan ish, oʻrganilgan tajribani qoʻllash amaliyoti, shuningdek olingan bilim va koʻnikmalar aks ettiriladi. Hisobot oʻquvchi tomonidan imzolanadi hamda qabul qiluvchi tashkilot rahbari imzosi bilan tasdiqlanadi. 12. Professional taʼlim tashkilotlari amaliyot oʻtashga yuboriladigan oʻquvchilarning “Yoshlar daftari” roʻyxatida mavjudligi yoki mavjud emasligini aniqlash uchun oʻquvchilarning yashash joyi boʻyicha tumanlar (shaharlar) va hududlarni kompleks ijtimoiy-iqtisodiy rivojlantirish boʻyicha sektorlarga (keyingi oʻrinlarda — sektor) soʻrovnoma yuboradi. Soʻrovnomada professional taʼlim tashkiloti nomi, amaliyot oʻtaydigan oʻquvchilar roʻyxati (oʻquvchining F.I.O. va tugilgan sanasi, jismoniy shaxsning shaxsiy identifikatsiya raqami) ilova qilinishi lozim. 13. Sektorlar rahbarlari soʻrovnoma asosida oʻquvchilarning “Yoshlar daftari” roʻyxatida mavjudligi yoki mavjud emasligini tekshirilishini taʼminlaydi hamda tekshirish natijalariga koʻra soʻrovnoma bergan professional taʼlim tashkilotiga sektor rahbari tomonidan tasdiqlangan oilasi “Yoshlar daftari” roʻyxatiga kiritilgan oʻquvchilar toʻgʻrisida maʼlumot yuboradi. 14. Professional taʼlim tashkiloti: a) “Yoshlar daftari”ga kiritilgan oʻquvchilarning egallaydigan kasb va mutaxassisligi boʻyicha amaliyotni oʻtashga biriktirishni soʻrab amaliyotning boshlanishi davridan kamida bir oy oldin qabul qiluvchi tashkilotlarga buyurtmanoma beradi. Buyurtmanomada professional taʼlim tashkiloti nomi, amaliyot oʻtaydigan oʻquvchilar roʻyxati, amaliyotning boshlanishi sanasi va davomiyligi muddati, ajratilishi lozim boʻlgan umumiy subsidiya miqdori, oʻquvchining egallaydigan kasb va mutaxassisligi nomi koʻrsatilishi hamda uning “Yoshlar daftari”ga kiritilganligini tasdiqlovchi maʼlumotnoma ilova qilinishi lozim; b) amaliyot oʻtaydigan oʻquvchilarning egallaydigan kasb va mutaxassisligi hamda ularning qiziqishidan kelib chiqqan holda qabul qiluvchi tashkilotlarga biriktirish ishlarini amalga oshiradi. Bunda, hududdagi ishlab chiqarish va xizmat koʻrsatish korxonalarining amaliyot oʻtovchi oʻquvchilarga boʻlgan ehtiyoji, professional taʼlim tashkilotlari bitiruvchilarini amaliyot davridan keyin ishga qabul qilish imkoniyati inobatga olinadi; v) oʻquvchilarning biriktirilgan qabul qiluvchi tashkilotlarida amaliyot oʻtashlarini taʼminlaydi. 15. Mahalliy mehnat organi professional taʼlim tashkiloti bilan birgalikda bitiruvchilarning amaliyot davridan keyin ish oʻrinlariga joylashishlariga koʻmaklashadi. 16. Amaliyot oʻtash qabul qiluvchi tashkilot, professional taʼlim tashkiloti va oʻquvchi oʻrtasida amaliyotni tashkil etish va oʻtkazish boʻyicha uch tomonlama shartnoma tuzish orqali amalga oshiriladi. Amaliyotni tashkil etish va oʻtkazish boʻyicha shartnomada shartnoma predmeti, taraflarning huquq va majburiyatlari, amaliyotni tashkil etish tartibi, subsidiya toʻlash shartlari va muddatlari, shartnomaning amal qilish muddati, shartnomani bekor qilish asoslari, shuningdek taraflarning javobgarligi belgilanadi. 17. Professional taʼlim tashkiloti amaliyot oʻtash dasturiga muvofiq yoʻllanma asosida amaliyot oʻtaydigan oʻquvchilarga amaliyot oʻtagan vaqtida toʻlanadigan subsidiyalar miqdorini hisoblaydi va budjetdan zarur mablagʻlar ajratish uchun hududiy moliya organiga buyurtmanoma va asoslovchi hisob-kitoblarni taqdim etadi. Buyurtmanomada professional taʼlim tashkiloti va qabul qiluvchi tashkilotning nomi, amaliyot oʻtaydigan oʻquvchilarning roʻyxati, amaliyotning boshlanish sanasi va davomiyligi muddati, ajratilishi zarur boʻlgan subsidiya miqdori koʻrsatilishi hamda oʻquvchilarning “Yoshlar daftari”ga kiritilganligini tasdiqlovchi maʼlumotnoma ilova qilinishi lozim. 18. Hududiy moliya organlari professional taʼlim tashkilotlarining oʻquvchilarga amaliyot oʻtash vaqtida toʻlanadigan subsidiyalar uchun sarflanadigan mablagʻlarni ajratish boʻyicha buyurtmanoma va hisob-kitoblarini jamlab, Moliya vazirligiga taqdim etadi. Moliya vazirligi tomonidan jamlangan buyurtmanomalarga koʻra respublika budjetidan mablagʻlar ajratadi. Ushbu ajratilgan mablagʻlarni professional taʼlim tashkilotlari budjet xarajatlar smetasining 47.21.900 xarajat moddasida (pul shaklidagi boshqa ijtimoiy yordam nafaqalari) rejalashtiradi. 19. Subsidiyalar berish uchun sarflanadigan mablagʻlar boʻyicha hisob va hisobotlar tegishli professional taʼlim tashkilotining hisobot boʻlimlari tomonidan yuritiladi. Oʻquvchi belgilangan muddatda va tartibda amaliyot oʻtaganda unga amaliyot rahbari tomonidan ijobiy xulosa beriladi. Amaliyot rahbarining ijobiy xulosasiga asosan amaliyot davrida tegishli subsidiya mablagʻlari amaliyot oʻtayotgan oʻquvchilarga oyma-oy (olti oydan koʻp boʻlmagan muddat davomida) keyingi oyning 10 sanasidan kechikmagan muddatda toʻlab beriladi. 20. Amaliyot oʻtovchi oʻquvchilar amaliyot oʻtamagan taqdirda, ularga subsidiya berish toʻxtatiladi. 21. Ushbu Vaqtinchalik tartib talablari ijrosiga masʼul davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilinishi mumkin. 22. Ushbu Vaqtinchalik tartib talablarini buzishda aybdor shaxslar qonunchilik hujjatlarida belgilangan tartibda javobgar boʻladilar. Bosqichlar Subyektlar Chora-tadbirlar Muddatlar 1-bosqich Professional taʼlimtashkiloti Amaliyot oʻtashga yuboriladigan oʻquvchilarning “Yoshlar daftari” roʻyxatida mavjudligi yoki mavjud emasligini aniqlash uchun oʻquvchilarning yashash joyi boʻyicha sektorlarga soʻrovnoma yuboradi. Amaliyotning boshlanishidan kamida bir oy oldin 2-bosqich Sektor rahbari Sektor shtabi kotibi Soʻrovnoma asosida oʻquvchilarning “Yoshlar daftari” roʻyxatida mavjudligi yoki mavjud emasligini tekshiradi. Bunda, soʻrovnoma bergan professional taʼlim tashkilotiga sektor rahbari tomonidan tasdiqlangan “Yoshlar daftari” roʻyxatiga kiritilgan oʻquvchilar toʻgʻrisida maʼlumot yuboriladi. soʻrovnoma tushgandan soʻng uch ish kunida 3-bosqich Professional taʼlimtashkiloti “Yoshlar daftari”ga kiritilgan oʻquvchilarning egallaydigan kasb va mutaxassisligi boʻyicha amaliyotni oʻtashga biriktirishni soʻrab qabul qiluvchi tashkilotlarga buyurtmanoma beradi. amaliyotning boshlanishidan kamida bir oy oldin 4-bosqich Professional taʼlimtashkiloti Amaliyot oʻtaydigan oʻquvchilarning egallaydigan kasb va mutaxassisligi hamda ularning qiziqishidan kelib chiqqan holda qabul qiluvchi tashkilotlarga biriktirish ishlarini amalga oshiradi. bir hafta muddatda Qabul qiluvchi tashkilot, professional taʼlim tashkiloti, oʻquvchi oʻrtasida amaliyotni tashkil etish va oʻtkazish boʻyicha uch tomonlama shartnoma tuzish choralarini koʻradi. bir hafta muddatda Oʻquvchilarning biriktirilgan qabul qiluvchi tashkilotlarida amaliyot oʻtashlarini taʼminlaydi. belgilangan muddatlarda 5-bosqich Professional taʼlimtashkiloti Amaliyot oʻtash dasturiga muvofiq yoʻllanma asosida amaliyot oʻtaydigan oʻquvchilarga amaliyot oʻtagan vaqtida toʻlanadigan subsidiyalar miqdorini hisoblaydi va budjetdan zarur mablagʻlar ajratish uchun hududiy moliya organiga buyurtmanoma va asoslovchi hisob-kitoblarni taqdim etadi. belgilangan muddatlarda 6-bosqich Hududiy moliya organi Professional taʼlim tashkilotlarining oʻquvchilarga amaliyot oʻtash vaqtida toʻlanadigan subsidiyalar uchun sarflanadigan mablagʻlarni ajratish boʻyicha buyurtmanoma va hisob-kitoblarini jamlab, Moliya vazirligiga taqdim etadi. Moliya vazirligi tomonidan jamlangan buyurtmanomalarga koʻra Davlat budjetidan mablagʻlar ajratadi. Ushbu ajratilgan mablagʻlarni professional taʼlim tashkilotlari budjet xarajatlar smetasining 47.21.900 xarajat moddasida (pul shaklidagi boshqa ijtimoiy yordam nafaqalari) rejalashtiradi Amaliyotdavrining har oyi yakuni boʻyicha 7-bosqich Professional taʼlimtashkiloti Subsidiyalar berish uchun sarflanadigan mablagʻlar boʻyicha hisob va hisobotlar tegishli professional taʼlim tashkilotining hisobot boʻlimlari tomonidan yuritiladi. belgilangan muddatlarda Amaliyot rahbarining ijobiy xulosasiga asosan amaliyot davrida tegishli subsidiya mablagʻlari amaliyot oʻtayotgan oʻquvchilarga oyma-oy (olti oydan koʻp boʻlmagan muddat davomida) toʻlab beriladi. keyingi oyning10 sanasigacha 1. Mazkur Maʼmuriy Reglament (keyingi oʻrinlarda — Reglament) “Bir million dasturchi” loyihasi doirasida oʻquv kurslarini muvaffaqiyatli tamomlagan yoshlarga isteʼmol krediti orqali kompyuter xarid qilinganda mazkur kreditlarning foiz toʻlovlarini kompensatsiya qilish boʻyicha davlat xizmatlarini koʻrsatish tartibini belgilaydi. 2. Ushbu Reglamentda quyidagi asosiy tushunchalardan foydalaniladi: ariza beruvchi — “Bir million dasturchi” loyihasi doirasida oʻquv kurslarini muvaffaqiyatli tamomlagan, shuningdek, xorijiy tilni bilish boʻyicha S1 darajasidagi sertifikatga ega boʻlgan, kompyuter xarid qilish uchun isteʼmol krediti boʻyicha Yoshlar ishlari agentligining Yoshlarga oid davlat siyosatini qoʻllab-quvvatlash jamgʻarmasi (keyingi oʻrinlarda — jamgʻarma) hisobidan ushbu kreditning foiz toʻlovlarini kompensatsiya qilishni soʻrab mazkur Reglamentga muvofiq murojaat qilgan oʻttiz bir yoshga toʻlmagan Oʻzbekiston Respublikasi fuqarosi yoki fuqaroligi boʻlmagan shaxs (oʻn toʻrt yoshdan oʻn olti yoshgacha boʻlgan shaxs nomidan murojaat qilgan uning qonuniy vakili); bank — “Bir million dasturchi” sertifikati, xorijiy til sertifikati va maʼlumotnoma olgan yoshlarga kompyuter xarid qilish uchun isteʼmol kreditlari ajratadigan AT “Xalq banki”, AT “Aloqabank” va “Mikrokreditbank” ATB; “Bir million dasturchi” sertifikati — “Bir million dasturchi” loyihasi doirasida oʻquv kurslarini muvaffaqiyatli tamomlagan yoshlar boʻyicha tegishli axborot tizimlari orqali beriladigan elektron hujjat; verifikatsiya — ariza beruvchi tomonidan taqdim etilgan “Bir million dasturchi” sertifikati va xorijiy til sertifikatining haqiqiyligini tegishli elektron tizimlar orqali tekshirish; isteʼmol krediti yoki mikroqarz — ariza beruvchiga kompyuter (shu jumladan, Oʻzbekiston Respublikasida ishlab chiqarilmagan) xarid qilish uchun bazaviy hisoblash miqdorining 25 baravaridan koʻp boʻlmagan miqdorda bank tomonidan ajratiladigan mablagʻ; maʼlumotnoma — vakolatli organ tomonidan ariza beruvchiga kompyuter xarid qilish uchun ajratiladigan isteʼmol krediti boʻyicha mazkur kreditning foiz toʻlovlari kompensatsiya qilinishi toʻgʻrisida taqdim etiladigan hamda 90 kalendar kun mobaynida amal qiladigan elektron hujjat; xorijiy til sertifikati — Vazirlar Mahkamasining 2021-yil 13-apreldagi 209-son qarori bilan tasdiqlangan Oʻqish va imtihon topshirish xarajati kompensatsiya qilinadigan xalqaro imtihon tizimlari roʻyxatida keltirilgan xorijiy tillar boʻyicha ularni bilish darajasi kamida S1 ekanini tasdiqlovchi, masʼul vakolatli tashkilotlar tomonidan beriladigan, maxsus seriya raqamiga ega rasmiy hujjat. 3. Kompyuter xarid qilish uchun banklar tomonidan bazaviy hisoblash miqdorining 25 baravaridan oshmagan miqdorda isteʼmol krediti ajratiladi hamda kompyuterning qiymati ajratilgan kredit summasidan oshganda, ortiqcha qismi ariza beruvchi tomonidan toʻlanadi. 2024-yil 1-sentabrdan boshlab yoshlarga kompyuter xarid qilish uchun ajratiladigan isteʼmol krediti mablagʻlari yoshlarning xohishiga koʻra alohida ochilgan bank kartasiga (naqdlashtirish imkoniyatisiz) oʻtkazib beriladi. 4. Ariza beruvchilarga isteʼmol kreditining muddati oʻtmagan asosiy qarzi uchun hisoblangan foiz toʻlovlari jamgʻarma hisobidan toʻlanadi. Bunda: “Bir million dasturchi” sertifikati va xorijiy til sertifikatiga ega boʻlgan yoshlar tomonidan olingan isteʼmol kreditining foiz toʻlovlari ushbu kreditning muddati oʻtmagan asosiy qarzi uchun hisoblangan foiz toʻlovlari boʻyicha kompensatsiya jamgʻarma tomonidan toʻlab beriladi; ariza beruvchining faqat bitta isteʼmol krediti boʻyicha kompensatsiya beriladi; oʻn toʻrt yoshdan oʻn olti yoshgacha boʻlgan shaxslarning qonuniy vakillariga isteʼmol kreditining foiz toʻlovlari kompensatsiya qilinadi. 5. Davlat xizmatlari markazlari, vakolatli organ va banklar oʻrtasidagi elektron davlat xizmatlarini koʻrsatish doirasida axborot almashinuvi Elektron hukumatning idoralararo maʼlumotlar uzatish tarmogʻi orqali amalga oshiriladi. 6. Isteʼmol krediti orqali kompyuter xarid qilish uchun yoshlarga mazkur kreditlarning foiz toʻlovlarini kompensatsiya qilish boʻyicha davlat xizmati ushbu Reglamentga 1-ilovada keltirilgan sxemaga muvofiq koʻrsatiladi. 7. Ariza beruvchi isteʼmol krediti boʻyicha kompensatsiya toʻlashni soʻrab istalgan tuman (shahar) davlat xizmatlari markazlariga murojaat qiladi yoki YIDXP orqali davlat xizmatidan elektron tarzda foydalanish uchun roʻyxatdan oʻtadi. 8. Ariza beruvchining murojaatiga asosan uning nomidan davlat xizmatlari markazi xodimi, YIDXP orqali murojaat qilinganda esa — ariza beruvchi mustaqil ravishda ushbu Reglamentga 2-ilovaga muvofiq davlat xizmatlaridan foydalanish uchun soʻrovnomani (keyingi oʻrinlarda — soʻrovnoma) elektron tarzda toʻldiradi. Ariza beruvchidan soʻrovnomada koʻrsatilmagan maʼlumotlarni, shuningdek, boshqa hujjatlarni taqdim etishni talab qilish taqiqlanadi. Taqdim etilgan hujjatlardagi maʼlumotlarning haqqoniyligiga ariza beruvchi masʼul hisoblanadi. 9. Ariza beruvchi oʻzi kelib murojaat etganda, davlat xizmatlari markazlari xodimi tomonidan soʻrovnoma toʻldirilgandan soʻng ariza beruvchi maʼlumotlarning toʻgʻriligini tekshirib, soʻrovnomani oʻzining elektron raqamli imzosi (keyingi oʻrinlarda — ERI) bilan tasdiqlaydi. 10. Soʻrovnomani ERI bilan tasdiqlash imkoniyati boʻlmagan hollarda tegishli imzolar identifikatsiya qilishning boshqa vositalari (daktiloskopiya, elektron imzo, Mobil-ID tizimi va boshqalar) bilan ham tasdiqlanishi mumkin. Ariza beruvchi YIDXP orqali murojaat etganda, soʻrovnomani ERI bilan tasdiqlash talab etilmaydi. 11. Davlat xizmatini koʻrsatish bepul amalga oshiriladi. 12. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning soʻrovnomasi koʻrilmasdan qoldiriladi. 13. Ariza beruvchi davlat xizmatlari markaziga kelib murojaat etganda, uning soʻrovnomasi davlat xizmatlari markazi xodimi tomonidan toʻldirilib, ariza beruvchi tomonidan tasdiqlangandan soʻng 10 daqiqa mobaynida, YIDXP orqali murojaat etganda, avtomatik tarzda vakolatli organga elektron shaklda yuboriladi. 14. “Bir million dasturchi” sertifikati va xorijiy til sertifikatini olgan yoshlarga isteʼmol krediti boʻyicha kompensatsiya toʻlash uchun davlat xizmatini koʻrsatishda quyidagilar ishtirok etadi: a) Davlat xizmatlari markazlari ariza beruvchi kelib murojaat etganda, uning nomidan soʻrovnomani toʻldirib vakolatli organga yuboradi; b) vakolatli organ: tushgan murojaatlarni 15 ish kuni mobaynida koʻrib chiqadi; kompensatsiya toʻlash boʻyicha ariza beruvchi tomonidan taqdim etilgan “Bir million dasturchi” sertifikati va xorijiy til sertifikatini verifikatsiyadan oʻtkazadi; ariza beruvchining maʼlumotlari toʻgʻri deb topilganda ariza beruvchiga isteʼmol krediti boʻyicha kompensatsiya toʻlanishi toʻgʻrisida maʼlumotnoma beradi; isteʼmol krediti foiz toʻlovlarining kompensatsiya mablagʻlarini tegishli banklar hisobvaragʻiga oʻtkazib boradi; v) bank: ariza beruvchiga isteʼmol krediti yoki mikroqarz ajratish masalasini koʻrib chiqadi, bunda vakolatli organ tomonidan berilgan maʼlumotnomaning haqiqiyligini undagi QR-kod orqali tekshiradi; isteʼmol krediti yoki mikroqarz ajratish boʻyicha hujjatlarni rasmiylashtiradi, uning summasini kompyuter yetkazib beruvchi tashkilotlarning bankdagi hisobvaragʻiga yoki ariza beruvchining nomiga alohida ochilgan bank kartasiga (naqdlashtirish imkoniyatisiz) oʻtkazib beradi hamda vakolatli organni xabardor qiladi; vakolatli organ tomonidan oʻtkazilgan kompensatsiya mablagʻlarini isteʼmol krediti foizlarini qoplash uchun ariza beruvchilarning bankdagi hisobvaragʻiga oʻtkazib boradi. 15. Quyidagilar davlat xizmatini koʻrsatishni rad etish uchun asos hisoblanadi: ariza beruvchi tomonidan soʻrovnomada notoʻgʻri maʼlumotlarning koʻrsatilishi; “Bir million dasturchi” sertifikati yoki xorijiy til sertifikatidagi maʼlumotlar ariza beruvchining shaxsini tasdiqlovchi hujjatdagi maʼlumotlarga mos kelmasligi; murojaat qilingan sanada “Bir million dasturchi” sertifikati yoki xorijiy til sertifikati berilganiga 6 oy oʻtganligi; ariza beruvchiga isteʼmol krediti boʻyicha foiz toʻlovlari kompensatsiya qilinayotganligi (qilinganligi); ariza beruvchining avvalgi murojaati asosida vakolatli organ tomonidan berilgan maʼlumotnomaning amal qilish muddati tugamaganligi; murojaat qonuniy vakil tomonidan berilganda uning qonuniy vakil ekanligini tasdiqlovchi hujjatlar taqdim etilmaganligi. Davlat xizmatini koʻrsatishni boshqa asoslar boʻyicha rad etish taqiqlanadi. Davlat xizmatini koʻrsatish rad etilganda, bu haqida ariza beruvchiga avtomatik ravishda SMS xabar yuboriladi. 16. Vakolatli organning isteʼmol krediti boʻyicha jamgʻarma kafilligini berish va/yoki foiz toʻlovlarini kompensatsiya qilish toʻgʻrisidagi maʼlumotnomasi olingandan soʻng banklarning tegishli filiallari oʻzlarining ichki tartib qoidalarida belgilangan tartibda isteʼmol krediti yoki mikroqarz ajratish masalasini koʻrib chiqadi. Isteʼmol krediti yoki mikroqarz ajratish toʻgʻrisida tegishli hujjat qabul qilingan va kompyuter yetkazib beruvchi tashkilotlarning bankdagi hisobvaragʻiga yoki alohida ochilgan bank kartalariga pul mablagʻlari oʻtkazib berilgandan soʻng bank har oyning 15-sanasiga qadar bu haqda ushbu Reglamentga 3-ilovaga muvofiq maʼlumotlarni vakolatli organga taqdim etadi. 17. Isteʼmol krediti yoki mikroqarz boʻyicha foiz toʻlovlari har oyning 25-kuniga qadar vakolatli organ va/yoki uning hududiy boʻlinmalari tomonidan banklarning tegishli hisobvaragʻiga ariza beruvchilarning reyestrini ilova qilgan holda oʻtkazib boriladi. Taqdim etilgan reyestrga muvofiq banklar ushbu mablagʻlarni isteʼmol krediti yoki mikroqarz foizlarini qoplash uchun ariza beruvchilarning bankdagi hisobvaragʻiga ikki ish kuni ichida oʻtkazib boradi. 19. Isteʼmol krediti boʻyicha shartnoma shartlarida belgilangan asosiy qarz oʻz muddatida va/yoki foiz toʻlovi ariza beruvchi tomonidan toʻlanmaganligi natijasida yuzaga kelgan penya va boshqa turdagi zarar bank tomonidan umumiy belgilangan tartibda ariza beruvchidan undiriladi. 20. Ariza beruvchiga ajratilgan isteʼmol krediti boʻyicha ariza beruvchi tomonidan haqiqatda kompyuter xarid qilinganligi banklar tomonidan monitoring qilinadi. Agar ajratilgan isteʼmol krediti mablagʻlari boshqa maqsadlarga sarflangan boʻlsa, banklar tomonidan belgilangan tartibda isteʼmol kreditini va foizlarni ariza beruvchidan undirish choralari koʻriladi. Bunday holat toʻgʻrisida vakolatli organ va uning tegishli hududiy boʻlinmasi banklar tomonidan 3 ish kunida xabardor qilinadi hamda isteʼmol krediti boʻyicha vakolatli organ tomonidan foiz toʻlovlarini kompensatsiya qilish toʻxtatiladi. 21. Ariza beruvchi tomonidan isteʼmol krediti asosida xarid qilingan kompyuterdan maqsadli foydalanilishi u yashab turgan mahalladagi yoshlar yetakchisi tomonidan har chorakda kamida bir marta monitoring qilinadi. Ushbu monitoring jarayonida isteʼmol krediti ajratilgan sanadan boshlab ikki yil ichida ariza beruvchi kompyuterdan maqsadli foydalanmayotganligi (shu jumladan, sotganligi yoki uchinchi shaxslarga berganligi) aniqlanganda mahalladagi yoshlar yetakchisi bu haqda dalolatnoma tuzib, uch kun muddatda vakolatli organning tegishli hududiy boʻlinmasini xabardor qiladi. Bunday xabarnomani olgan vakolatli organning hududiy boʻlinmasi uch kun muddatda bu haqda tegishli bankni xabardor qiladi va ariza beruvchiga ajratilgan isteʼmol krediti boʻyicha foiz toʻlovlarini kompensatsiya qilishni toʻxtatadi. 22. Vakolatli organ oʻz faoliyatini amalga oshirishi natijasida olingan ariza beruvchilar haqidagi maʼlumotlarning sir saqlanishini taʼminlashi lozim. 23. Oʻzbekiston Respublikasi Adliya vazirligi, tuman (shahar) davlat xizmatlari markazlari ushbu Reglament talablari ijrosiga masʼul davlat organlari va boshqa tashkilotlarning faoliyati ustidan doimiy monitoringni amalga oshiradi. 24. Ariza beruvchi ushbu Reglament talablari ijrosiga masʼul davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 25. Ushbu Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi “Bir million dasturchi” loyihasi doirasida oʻquv kurslarini muvaffaqiyatli tamomlagan, “Bir million dasturchi” sertifikati va xorijiy til sertifikatini olgan oʻttiz bir yoshga toʻlmagan Oʻzbekiston Respublikasi fuqarosi yoki fuqaroligi boʻlmagan shaxs (14 yoshdan 16 yoshgacha boʻlgan shaxs nomidan uning vakili) istalgan tuman (shahar) davlat xizmatlari markazlariga yoki Yagona interaktiv davlat xizmatlari portali (YIDXP) orqali sertifikatni ilova qilgan xolda murojaat qiladi. Sertifikatlar berilgan sanadan boshlab 6 oy mobaynida 2-bosqich 1. Davlat xizmatlari markazlari 2. YIDXP Ariza va unga ilova qilingan hujjatlarni Yoshlar ishlari agentligiga yuboradi. 1. 10 daqiqa mobaynida 2. Avtomatik tarzda 3-bosqich Yoshlar ishlari agentligi Ariza beruvchining murojaati YIDXP orqali kelib tushgan paytdan boshlab taqdim etilgan sertifikatlarni verifikatsiyadan oʻtkazadi. Xorijiy til sertifikatining haqiqiyligini verifikatsiya orqali aniqlash imkoni boʻlmasa, uning haqiqiyligini tasdiqlashni soʻrab vakolatli xorijiy tashkilotga soʻrov yuboradi. Ariza beruvchining maʼlumotlari toʻgʻri deb topilganda ariza beruvchiga isteʼmol krediti boʻyicha kompensatsiya toʻlanishi toʻgʻrisida maʼlumotnoma beradi, aks holda ariza beruvchiga rad javobini beradi. Verifikatsiyadan oʻtgan ariza beruvchilarning elektron reyestrini shakllantiradi, ushbu elektron reyestrni bankka avtomatik ravishda taqdim etadi. 5 ish kuni (xorijiy til sertifikati haqiqiyligi boʻyicha xorijiy tashkilotga soʻrov yuborilganda 30 ish kuni) mobaynida 4-bosqich AT “Xalq banki”, AT “Aloqa bank” va “Mikro-kreditbank” AT Ariza beruvchiga isteʼmol krediti ajratish masalasini koʻrib chiqadi. Isteʼmol krediti yoki mikroqarz ajratish boʻyicha hujjatlarni rasmiylashtiradi. Bunda isteʼmol krediti summasini kompyuter yetkazib beruvchi tashkilotlarning tegishli banklardagi hisobvaragʻiga yoki mikroqarzni yoshlarning arizalariga asosan ularning alohida ochilgan bank kartalariga (naqdlashtirish imkoniyatisiz) oʻtkazib beradi. Bu haqida ushbu Reglamentga 3-ilovaga muvofiq maʼlumotlarni vakolatli organga taqdim etadi. Bankning ichki hujjatlarida belgilangan muddatlarda Har oyning 15-sanasiga qadar 5-bosqich Yoshlar ishlari agentligi Isteʼmol krediti boʻyicha foiz toʻlovlarini banklarning tegishli hisobvaragʻiga ariza beruvchilarning reyestrini ilova qilgan holda oʻtkazadi. Banklar bilan kelishilgan muddatlarda har oyning 25-sanasiga qadar 6-bosqich AT “Xalq banki”, AT “Aloqa bank” va “Mikro-kreditbank” AT Taqdim etilgan reyestrga muvofiq mablagʻlarni isteʼmol krediti foizlarini qoplash uchun ariza beruvchilarning bankdagi hisobvaragʻiga oʻtkazadi. 2 ish kunida T/R Qabul qilish sanasi Qabul qilgan shaxs I. Ariza beruvchi (jismoniy shaxs) haqida maʼlumot: 1.1. F.I.O.: - 1.2. Tugʻilgan sanasi: kun/oy/yil 1.3. Jismoniy shaxsning shaxsiy identifikatsiya raqami (JSHSHIR): - 1.4. Telefon raqami: - 1.5. Yashash joyi: Mahalla, tuman (shahar), viloyat, respublika 1.6. “Bir million dasturchi” loyihasi doirasida oʻquv kurslarini muvaffaqiyatli tamomlaganligi toʻgʻrisidagi sertifikatining (nusxasi ilova qilinadi) havolasi: - II. Sertifikat olgan oʻn toʻrt yoshdan oʻn olti yoshgacha boʻlgan shaxs va uning qonuniy vakili haqidagi maʼlumot: 2.1. Oʻn toʻrt yoshdan oʻn olti yoshgacha boʻlgan shaxsning F.I.O.: - 2.2. Tugʻilgan sanasi: kun/oy/yil 2.3. Tugʻilganlik haqidagi guvohnoma raqami yoki jismoniy shaxsning shaxsiy identifikatsiya raqami (JSHSHIR): - 2.4. Qonuniy vakil (tasdiqlovchi hujjat ilova qilinadi) F.I.O.: - 2.5. Jismoniy shaxsning shaxsiy identifikatsiya raqami (JSHSHIR): - 2.6. Qonuniy vakil ekanligini tasdiqlovchi hujjat: - 2.7. Telefon raqami: - 2.8. Yashash joyi: Mahalla, tuman (shahar), viloyat, respublika 2.9. “Bir million dasturchi” loyihasi doirasida oʻquv kurslarini muvaffaqiyatli tamomlaganligi toʻgʻrisidagi sertifikatining (nusxasi ilova qilinadi) havolasi: - III. Xorijiy til sertifikatini olish boʻyicha imtihon haqidagi maʼlumotlar 3.1. Imtihon turi 3.2. Sertifikat № 3.3. Qayd etilgan ball/daraja (tanlanadi) - - 3.4. Sertifikat nusxasi (ilova qilinadi) 3.5. Test topshirilgan sana 3.6. Masʼul vakolatli tashkilot (imtihon oluvchi markaz) kodi/nomi - - - T/r F.I.O. Pasport maʼlumoti JSHSHIR Maʼlumotnomadagi ariza raqami Kredit miqdori _____ oyi uchun toʻlanadigan kompensatsiya miqdori Bank rekvizitlari Bank boshqaruvchisi (Imzo) F.I.O.